recursal/SuperWikiNEXT-32B huggingface dataset:
**司馬燕**（**Michelle Sze Ma**，1963年3月15號—2015年1月10號），原名**韓少玲**，係香港演員，1983年開始佢嘅演藝生涯，幫無綫電視拍劇，同埋拍電影。1990年佢幫成人雜誌《閣樓雜誌》拍寫真集。

2012年10月，司馬燕一由上海搬返香港，就確診患上胃癌，要做手術將成個胃切除。一年後，司馬燕一度抗癌成功，佢老公使咗過百萬帶佢去荷蘭古堡補辦婚禮兼慶祝結婚17周年。但係，司馬燕喺2014年11月因為腸腎衰竭同膽管閉塞，而要入住養和醫院。有指，佢喺2015年1月10號暈低之後，送咗去港島東嘅東區醫院搶救。大批傳媒喺醫院同佢喺香港島南大潭紅山半島嘅屋企住所守候，等待確認有關佢病情嘅消息。

同年1月13號晏晝，司馬燕嘅屋企人發通告，證實佢喺睡夢中離世，終年51歲。佢老公吳忠義打算低調辦喪，並將佢嘅遺體帶返加拿大溫哥華安葬。同日，無綫電視企業傳訊部宣傳科副總監曾醒明表示對司馬燕嘅離開深表惋惜，為作悼念，無綫電視由2015年1月14號至17號推出多個特備節目：2013年5月29號《今日VIP》嘅訪問、《花月佳期》以及《霓虹姊妹花》。

參考
--

1. ↑  司馬燕　教仔做個有錢人 互聯網檔案館嘅歸檔，歸檔日期2020年3月16號，.《忽然一周》2006年7月7號
2. ↑  幸福滿屋 司馬燕《東周刊》381期 Book B 【名門】
3. ↑  司馬燕努力與癌魔鬥到底《星島日報》2013年1月27號

出面網頁
----


* 司馬燕喺互聯網電影資料庫嘅資料 改維基數據
* 司馬燕喺Google Knowledge Graph ID嘅資料 改維基數據

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
晉元帝司馬睿
**晉元帝司馬睿**（276年—323年1月），字**景文**，係東晉立國皇帝。

佢係晉朝皇室成員。喺八王之亂之間曾經參與過戰鬥，但因為能力唔夠，所以再無被起用，喺江南生活，結交唔少江南當地人。西晉滅亡之後，喺江南一班世家大族支持底下，司馬睿就喺318年登基做皇帝，建都建康，統治江南一帶。

之但係司馬睿本身並無實權，晉朝實際係由世家大族王導同王敦話事。司馬睿本來有意削弱王家權力，結果王敦喺322年作反，攻入建康。司馬睿亦因為咁憂鬱而死。

生平
--

佢原先係琅邪王。

318年，喺知道晉愍帝已經遇害之後，司馬睿喺江南登基做東晉第一位皇帝，就係晉元帝。

祖逖想收復北方失地，晉元帝畀好少支援畀佢，但係祖逖都收復番黃河以南好多地。祖逖喺321年病死之後，後趙又攻佔番好多地方。

323年1月，晉元帝過身，由太子司馬紹繼位，就係晉明帝。

家庭
--

### 仔

* 明帝司馬紹
* 琅邪孝王司馬裒
* 東海哀王司馬沖
* 武陵威王司馬晞
* 濟陰悼王司馬煥
* 簡文帝司馬昱

### 女

* 尋陽公主
* 南康公主

參考
--

1. ↑  《晉書·王敦傳》：帝初鎮江東，威名未著，敦與從弟導等同心翼戴，以隆中興。時人為之語曰：**「王與馬，共天下。」**
2. ↑  《晉書》卷62
3. ↑  《資治通鑑》卷92
《**真情**》（英文：**A Kindred Spirit**）係香港無綫電視製作嘅一套時裝溫情處境電視劇，喺1995年5月15號開始，一直播到1999年11月13號，一共1128集，係繼香港八一至香港八六系列之後嘅第二長電視劇，亦係無綫電視有史以嚟最長嘅電視劇。主要演員有李司棋、劉丹、薛家燕、滕麗名等等。

劇集監製係徐遇安。主題曲《無悔愛你一生》（又名《真情細說》）係香港歌手李樂詩主唱。

故事背景圍繞住一間名叫「三多」嘅燒臘舖嘅一家人。

之後呢套劇分別喺2007年9月13號至2010年12月20號晏晝重播過。之後2019年2月11號開始又喺翡翠台朝早重播，重播到而家。

軼事
--

喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《真情》拍攝期間嘅一啲故仔：

* 滕麗名話嗰陣拍攝好趕，好多嘢要一Take過，形容當時嘅拍攝係『超級木人巷』。
* 滕麗名嘅角色梁冰雪因為有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。但結果就俾《陀槍師姐》嘅監製見到，覺得佢夠有型，就搵咗佢去拍《陀槍師姐》。

紀錄
--

套戲喺開始影一直到影完為止，總共出咗以下呢啲紀錄：

* 演員喺1995—1998年呢3年嚟，喺套戲入面食咗超過700餐免費飯
* 劇入面有20對夫婦或情侶，其中15對係有婚外情或三角戀
* 掛喺三多燒味店嘅道具燒鵝超過150隻
* 主要演員去到93位
* 最高收視紀錄喺第665—666集，收視率有43點，一星期嘅平均收視去到38點。

參考
--

1. ↑  〈你是你本身的傳奇．滕麗名 陳三元 已經分不開 - YouTube〉. *myTV SUPER YouTube頻道*. 喺2021-02-08搵到.
**明母**（粵拼：ming4 mou5；中古漢語拼音：**m**ieng）係中古漢語聲母，屬脣音嘅幫組，係次濁聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

|  |  |
| --- | --- |
| 一等 | 毛mau、母mux、妹muaih、沒muot |
| 二等 | 埋mrai、猛mrangx、慢mranh、麥mrek |
| 三等 | 謀miu、尾myoix、問myonh、目miuk、名mjeng、美miix、繆myh、滅mjet |
| 四等 | 眠men、酩mengx、麪menh、覓mek |

擬音
--

因爲大多數嘅漢語族語言、域外方音、對音中，滂母大多發[m]，所以學界一致同意將佢擬音爲[m]。

各學者擬音| 聲母 | 古韻羅馬字 | 高本漢 | 李方桂 | 陸志韋 | 王力 | 周法高 | 李榮 | 邵榮芬 | 蒲立本 | 董同龢 | 鄭張尚芳 | 潘悟雲 | 《廣韻》字數 |
| --- | --- | --- | --- | --- | --- | --- | --- | --- | --- | --- | --- | --- | --- |
| 明 | m | m | m | m(mʷ) | m | m | m | m | m | m | m | m | 1109 |

上古來源
----

大部分學者都認爲明母字來自上古漢語嘅[m]輔音，呢個音喺上古音到中古音嘅演變好穩定。

分類
--

| 唐守溫三十字母 | 宋三十六字母 | 陳澧 | 曾運乾 | 白滌洲 | 李榮 | 周法高 |
| --- | --- | --- | --- | --- | --- | --- |
| 明 | 明、微 | 明、微 | 莫、武 | 莫、武 | 明 | 明 |

演變
--

喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱微母（mei4 mou5；中古漢語拼音：myoi）。同幫、滂、並三母比較，明母輕脣化嘅字比較少，例如北京音系中東韻三等、鍾韻同尤韻字，喺幫、滂、並母讀輕脣，而明母爲重脣。而喺粵語中，雖然幫、滂、並母有輕脣字，明母全部爲重脣。

### 喺粵語嘅演變

早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語基本上繼承自三十六字母階段嘅發音，但係明母例外。

重脣音中，明母繼續係古音狀態，對應嘅粵拼係m。對聲調嘅影響係，明母字派入聲調中嘅陽聲調。有少部分明母字，如彌、瀰等，轉爲鼻音n。

輕脣音中，佢喺三十六字母屬微母，喺粵語微母冇分化出來，繼續係讀明母。聲調嘅影響同明母一樣。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 無 | 未 | 文 | 民 | 明 | 莫 | 問 | 武 | 馬 | 物 |
| myo | myoih | myon | mjin | mieng | mak | myonh | myox | mrax | myot |
| mou4 | mei6 | man4 | man4 | ming4 | mok6 | man6 | mou5 | maa5 | mat6 |

調返轉頭，現代粵語中嘅m聲母全部來源自中古音嘅明母。

### 喺吳語嘅演變

切韻嘅明母喺吳語中分兩種，重脣明母繼續係古音狀態，對應嘅吳拼係m／[m]；輕脣微母喺文讀脫鼻音，同奉母合流，對應嘅吳拼係v／[v]，而白讀繼續係重唇嘅m。如物字，動物嘅物讀文讀，讀veh，物事嘅物讀白讀，讀meh。

切韻嘅明母變微母有條演化式：m+i, y+a, o = mv。i, y即係三等介音（唔分開合口），佢嘅韻腹一旦係a, o，佢嘅聲母就會轉爲mv。

### 喺普通話嘅演變

切韻嘅明母喺普通話嘅演變同吳語一樣，重脣明母繼續係古音狀態，對應嘅普拼係m，輕脣微母繼續向前演化，由v變w。

### 喺日文嘅演變

喺日文，明母唔分輕重脣，喺吳音係ま行（[m]），喺漢音係ば行（[b]）。

### 喺韓文嘅演變

喺韓文，佢嘅聲母無輕脣化，同粵語一樣都係讀ㅁ（[m]）

### 喺越南文嘅演變

喺越南文，佢嘅情況同吳語一樣，明母繼續係m（[m]），微母字轉爲v（[v]），喺聲調上，平聲喺陰平，仄聲喺陽聲調。重紐四等字轉d（[dʑ]），如民（中古漢語mjin）讀dân。

睇埋
--

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**韻書**（粵拼：wan5 syu1）係古代嘅中文字典，呢種書攞韻來分類啲漢字。原本，做韻書係用來喺作詩、詞、曲呢啲韻文時，可以去查可能押韻嘅字，但佢將音韻分類得好細，超出押韻所需要嘅精度，同時佢亦記低字義，所以佢同字書呢啲書一樣，有辭典嘅用處。現存最早同時係影響力最大嘅韻書係隋朝陸法言嘅《切韻》。

韻嘅定義係去除聲母（頭輔音）同介音（半元音）、淨攞音節後半部（主元音＋韻尾），呢個音韻用四聲嘅唔同來區別。例如《廣韻》有206韻嘅**韻目**（韻目即係可能押韻嘅韻類別。啲代表字稱呼做「乜」韻），同一韻目按唔同聲類、等呼將漢字分類成**小韻**（聲母、韻母、聲調完全相同嘅分組）。

歷代發展
----

喺古代嘅三國時代，就有李登嘅《聲類》，到晉代有呂靜嘅《韻集》，但呢啲書好早就亡佚，具體入面寫咗啲咩嘢唔清楚。唐代封演嘅《聞見記》中，用咗宮商角徵羽呢五聲。

現存最古老嘅韻書係陸法言嘅《切韻》，呢部書喺日後不斷增補修訂，到唐代叫《唐韻》，到宋代分別編成《廣韻》（1006年開始編修）、《集韻》（1039年發佈）。同樣喺宋代，爲咗應對科舉，作咗簡略版嘅《韻略》，之後修訂佢成《禮部韻略》（1037年發佈）。佢同《廣韻》一樣，都用206韻，但因爲有啲韻會同用，實質得108韻。之後，金代王文郁平水刊咗《新刊韻略》，有106韻，而劉淵嘅《壬子新刊禮部韻略》有107韻。受佢哋影響，元初陰時夫嘅《韻府群玉》定咗106韻，明代以降嘅文人就用呢106韻。呢個稱呼做平水韻。呢個詩韻系統到咗明代有《洪武正韻》（1375年頒佈）、到咗清代有《佩文詩韻》（1716年頒佈）。

除咗詩韻，仲有填詞用嘅《詞林正韻（中文：詞林正韻）》、寫曲用嘅《中原音韻》。元代周德聲作嘅《中原音韻》係基於當時北方嘅發音而作，將平水韻嘅109韻統合爲19韻，有個音韻變化係入聲消失咗，佢分入第啲聲調，有平、上、去聲。另外喺曲韻，同四聲冇關係嘅通押中，上、去呢二聲冇建韻目。呢本書係研究近古音嘅基本用書，所以近古音又稱呼做中原音韻音系。

喺近代，華南出現咗啲地方韻書，來記錄、標準化當地嘅漢語字音。當中粵語喺清朝中期出咗《分韻撮要》，喺日後畀英國人加註釋做《英華分韻撮要》；而閩東語有自己嘅韻書《戚林八音》。

主要韻書
----

* 《切韻》
* 《唐韻》
* 《廣韻》
* 《禮部韻略》
* 《集韻》
* 《五音集韻》
* 平水韻
* 《古今韻會舉要》
* 《韻府群玉》
* 《中原音韻》
* 《蒙古字韻》
* 《洪武正韻》
* 《五車韻瑞》
* 《佩文詩韻》
* 《佩文韻府》
* 《清漢對音字式》
* 《詞林正韻（中文：詞林正韻）》
* 《分韻撮要》
* 《戚林八音》

| * 睇
* 傾
* 改
中文辭書 |
| --- |
| 前近代 | 

|  |  |
| --- | --- |
| 字典 | 
* 說文解字
* 玉篇
* 干祿字書
* 類篇
* 龍龕手鑑
* 五音篇海
* 字彙
* 字彙補
* 正字通
* 康熙字典
* 新撰字鏡
* 類聚名義抄
* 異體字辯
* 和字正俗通

 |
| 訓詁 | 
* 爾雅
* 小爾雅
* 廣雅
* 埤雅
* 方言
* 釋名

 |
| 韻書 | 

|  |  |
| --- | --- |
| 中古音 | 
* 切韻
* 唐韻
* 廣韻
* 集韻
* 五音集韻

 |
| 近古官話及科舉詩韻 | 
* 蒙古字韻
* 中原音韻
* 洪武正韻
* 禮部韻略
* 平水韻
* 古今韻會舉要
* 佩文韻府

 |
| 地方韻書 | 
* 分韻撮要（粵語）
* 戚林八音（閩東語）

 |

 |

 |
| 現當代 | 

|  |  |
| --- | --- |
| 字典 | 
* 宋元以來俗字譜
* 新華字典
* 中華大字典
* 漢語大字典
* 中華字海

 |
| 辭書 | 

|  |  |
| --- | --- |
| 標準書面 | 
* 辭源
* 辭海
* 現代漢語詞典
* 漢語大詞典
* 現代漢語規範詞典
* 新華詞典
* 教育部國語辭典
* 國語活用辭典

 |
| 方言及域外 | 
* 現代漢語方言大詞典
* 廣州音字典
* 廣州話正音字典
* 大漢和辭典

 |

 |

 |
| 佚書 | 

|  |
| --- |
| 
* 字林
* 捜真玉鏡
* 川篇
* 餘文

 |

 |
**響應式網頁設計**（英文：responsive web design，通常縮寫做**RWD**）係一種網頁設計嘅方法，主要係畀啲使用者喺唔同嘅電子產品度睇得更清楚，以前啲網頁設計師為咗方便啲平板電腦同埋智能電話使用者可以喺畫面度睇得清楚啲，佢哋就會將電腦網頁嘅畫面縮細喺中間，又或者縮咗喺左邊，所以自從平板電腦同埋智能電話面世之後，好多網站都縮細咗，嘥咗畫面嘅空間，響應式網頁設計係網頁設計界嘅革命，佢可以令啲網頁喺唔同嘅裝置自動轉換大細，唔使改尺寸。

用響應式網頁設計嘅佈局排位可以喺唔同嘅環境度睇，因為佢哋用咗液態技術以比例式網格做佢根基，彈性影像處理，佢哋唔再定死咗尺寸而用百份比，字體又可以根據畫面放大縮細，主要因為佢哋用咗最新嘅CSS3層叠樣式表 media 同埋 @media 媒體資詢擴展技術。

液態網格概念用嘅係相對式單位例如百份比來取代以前嘅絶對尺寸單位如pixels 或者points等，彈性影像都係用相對式單位等佢哋縮細時唔使定死咗大過啲裝住佢哋嘅邊距，標籤或者元素 @media 媒體資詢技術使到啲網頁喺唔同嘅裝置度就用唔同嘅CSS層叠樣式表，而最普遍嘅就係瀏覽器寛度。

伺服器端嘅元件（RESS）同埋客戶端嘅元件例如（media queries）媒體資詢擴展可以令到啲網頁喺智能電話度下載得更快，電話發放嘅功能更强大，唔使靠晒啲電話裏面嘅軟件運作。

出面網頁
----
有三個未知數嘅線性方程組可以想像成三塊平面；三塊平面，每塊平面代表咗一條方程式，而三塊平面嘅相交點就係個方程組嘅解答。
**線性方程組**（粵拼：sin3 sing3 fong1 cing4 zou2；英文：**system of linear equations** / **linear system**）喺數學上係指一組冚唪唥都係用同一組未知數嘅線性方程式，形式係：

{\displaystyle {\begin{cases}a\_{1,1}x\_{1}+a\_{1,2}x\_{2}+\cdots +a\_{1,n}x\_{n}=b\_{1}\\a\_{2,1}x\_{1}+a\_{2,2}x\_{2}+\cdots +a\_{2,n}x\_{n}=b\_{2}\\\vdots \quad \quad \quad \vdots \\a\_{m,1}x\_{1}+a\_{m,2}x\_{2}+\cdots +a\_{m,n}x\_{n}=b\_{m}\end{cases}}}
其中 {\displaystyle a\_{1,1},\,a\_{1,2},\ldots ,\,a\_{m,n}} 同埋 {\displaystyle b\_{1},\,b\_{2},\,\ldots ,\,b\_{m}} 係已知嘅常數，而 {\displaystyle x\_{1},\,x\_{2},\ldots ,x\_{n}} 就係想搵佢哋數值嘅未知數。

好似係以下就係一組有三個未知數（{\displaystyle x}、{\displaystyle y} 同 {\displaystyle z}）嘅線性方程組：

{\displaystyle {\begin{alignedat}{7}3x&&\;+\;&&2y&&\;-\;&&z&&\;=\;&&1&\\2x&&\;-\;&&2y&&\;+\;&&4z&&\;=\;&&-2&\\-x&&\;+\;&&{\tfrac {1}{2}}y&&\;-\;&&z&&\;=\;&&0&\end{alignedat}}}
個方程組嘅**解答**（solution）係指能夠滿足嗮呢三條式嘅 {\displaystyle x}、{\displaystyle y} 同 {\displaystyle z} 數值，例如以下嘅數值就係上述嘅方程組嘅一個解答：

{\displaystyle {\begin{alignedat}{2}x&\,=\,&1\\y&\,=\,&-2\\z&\,=\,&-2\end{alignedat}}}
喺科學上，線性方程組可以攞嚟為研究緊嘅現象建立數學模型，並且用嚟搵出所研究嘅未知數嘅數值－例如科學家可以用已知嘅物理定律寫低所研究嘅未知數之間嘅線性方程組，然後透過搵出線性方程組嘅解答嚟得知某啲未知數嘅數值。

睇埋
--

* 方程式

參考文獻
----

* Anton, Howard (1987), *Elementary Linear Algebra* (5th ed.), New York: Wiley, ISBN 0-471-84819-0
* Beauregard, Raymond A.; Fraleigh, John B. (1973), *A First Course In Linear Algebra: with Optional Introduction to Groups, Rings, and Fields*, Boston: Houghton Mifflin Company, ISBN 0-395-14017-X
* Burden, Richard L.; Faires, J. Douglas (1993), *Numerical Analysis* (5th ed.), Boston: Prindle, Weber and Schmidt, ISBN 0-534-93219-3
* Golub, Gene H.; Van Loan, Charles F. (1996), *Matrix Computations* (3rd ed.), Baltimore: Johns Hopkins University Press, ISBN 0-8018-5414-8
* Harper, Charlie (1976), *Introduction to Mathematical Physics*, New Jersey: Prentice-Hall, ISBN 0-13-487538-9

攷
-

1. ↑  Anton (1987, p. 2).
2. ↑  Beauregard & Fraleigh (1973, p. 65).
3. ↑  Burden & Faires (1993, p. 324).
4. ↑  Golub & Van Loan (1996, p. 87).
5. ↑  Harper (1976, p. 57).
**線性商餘方程**（Linear Equation Modulo n）意指處理同埋求{\displaystyle ax\equiv b\mod n}嘅解，係數學入面數論嘅一個分支。解一個線性商餘系統嘅方法有孫子定理。而線性商餘方程都會引伸出好多唔同嘅數學問題。

方程約簡
----

如果{\displaystyle \gcd(c,n)=1}同埋{\displaystyle ac\equiv bc\mod n}，咁{\displaystyle a\equiv b\mod n}。

**證明：**

根據商餘定義，{\displaystyle n|(ac-bc)=c(a-b)}。

因為{\displaystyle \gcd(c,n)=1}，所以根據歐幾理得推論，{\displaystyle n|(a-b)}。

有咗以上嘅證明，得知線性方程（或者同餘方程），係可以約簡。

餘數合集
----

**餘數合集**（Complete Set of Residues）就係指將所有整數除以指定一個整數之後嘅餘數集合而成一個集。

喺抽象代數入面，一般會以{\displaystyle \mathbb {Z} /n\mathbb {Z} }嚟代表。

例子：當{\displaystyle n=5}，佢嘅餘數集合就係{\displaystyle \{0,1,2,3,4\}}。

可解性
---

{\displaystyle ax\equiv b\mod n}有解{\displaystyle \iff }{\displaystyle \gcd(a,n)}可以除得盡{\displaystyle b}。

**證明：**

設{\displaystyle g=\gcd(a,n)}，

如果{\displaystyle ax\equiv b\mod n}係有解，咁{\displaystyle n|(ax-b)}。

因為{\displaystyle g|n}同{\displaystyle g|a}成立，所以{\displaystyle g|b}。

如果{\displaystyle g|b}，咁{\displaystyle {\frac {n}{b}}|({\frac {a}{g}}x+{\frac {b}{g}})}。

咁{\displaystyle ax\equiv b\mod n}有解{\displaystyle \iff }{\displaystyle {\frac {a}{g}}x\equiv {\frac {b}{g}}\mod {\frac {n}{g}}}有解。

因為{\displaystyle \gcd({\frac {a}{g}},{\frac {n}{g}})=1}，所以係有解。

睇埋
--

* 同餘
* 商餘
* 商餘計算
* 孫子定理
* 歐拉定理

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
搵緊第二樣意思嘅話，請睇〈**永安百貨**〉。

**上海永安百貨公司**，簡稱係**上海永安公司、永安百貨**，係上海南京路度嘅一家老牌百貨公司。喺1918年9月5號落成投入營運，主營環球百貨。

規模
--

開業時設嘅商場有4層，營業面積0.6萬幾平方，經營品種一到兩萬種。仲兼營大東旅社、大樂酒樓、天韻樓遊樂場、永安保險公司等公司業務。

史
-

### 揀地軼事

喺1915年永安公司委託咗郭泉、郭葵去上海搵地方起環球百貨公司。嗰時永安初步揀定咗南京路日升樓傍嘅地皮，然之後請咗兩人帶咗兩個袋，其中一袋係入咗啲豆，人去到南京路就企兩旁，逢嚫有途人行過就會放粒豆去空袋。經過段時間嘅調查，認為南京路南嘅市面過往途人多啲，市面熱鬧啲。於是乎，永安就揀咗先施公司對面去起新嘅百貨商廈。

### 租地軼事

進入咗1910年代之後，哈同成為咗南京路沿線地產最多嘅持有人。永安公司揀中嘅南京路浙江路西南角嘅八畝地皮，都係哈同名下嘅。哈同嘅開價係年租白銀五萬兩。而唔同對面馬路嘅先施公司，雖然同樣係哈同嘅地皮，但對面到期後大樓係賣咗俾雷氏德洋行，而永安使用幅地30年後，就要將物業無償轉俾哈同洋行，條件係極之苛刻。但永安嘅創始人郭樂認為30年後，永安仲可以喺呢度賺返20噸黃金，所以接受咗哈同洋行嘅報價。

### 發展

喺1916年4月，上海嘅永安公司就咁開咗工。兩年後，上海永安百貨委託公和洋行設計嘅大樓落成。1918年9月5號，南京路635號嘅永安百貨正式開業。嗰陣時嘅永安百貨係沿著南京路底層設置櫥窗，創上海百貨沿街櫥窗嘅先河。

1966年，永安公司招牌被砸掉。
到1946年永安公司同哈同洋行嘅30年租約到咗期，而公司利用咗哈同、羅迦陵兩人相繼過身，啲仔女仲大打咁遺產案嘅契機，使咗112.5萬美金買低返幅地嘅產權。

中共建政後，1956年1月永安公司被公私合營。1966年改名**國營東方紅百貨商店**，隨後再改名**上海市第十百貨商店**，到1988年改名華聯商廈。永安新廈就改做「華僑商店」，喺中國大陸開放外匯兌換前，係上海少數可以用外匯券去買配給以外啲物資嘅商戶。2005年4月，華聯商廈改返叫「永安百貨有限公司」，而實際成為咗國有企業百聯集團下屬嘅子公司，同原本嘅香港永安經已冇嗮關係。

建築物
---

永安公司嘅樓宇係有六層高，局部地方係七層高。嗰陣時嘅公和洋行係照著折衷主義嘅風格去設計。大樓嘅平面總體係長方形，而東北角正門處就係弧形。沿著南京路側係設有十個大玻璃櫥窗，仲有三道愛奧尼克柱式大門。

二樓以上，均有伸出去嘅鑄鐵欄河長廊同露臺。建築外牆係用水磨石敷面，頂樓就有兩層高塔樓，個名叫倚雲閣。喺1987年後，業主一度喺正門上方安咗30米高嘅反光玻璃幕牆，嵌埋「華聯商廈」四隻大字。到咗2005年永安百貨復名時，同大樓搞返大整修，拆咗1987年安嘅玻璃幕牆，原被後移嘅底層櫥窗就恢復返原樣，同時又修復返外部嘅鑄鐵欄河、露臺、窗花等嘅式樣。頂樓嘅花園都修復返咗。

外文名
---

上海嘅新國有永安百貨英文用普通話拼音"Yongan"，而唔係永安公司一路用開嘅粵式郵政式拼音"Wing On"，同其他啲公私合營後嘅國有企業嘅做法相同。

攷
-

1. ↑  上海通志 第十九卷商业服务业
2. ↑  〈上海滩永安百货百年不倒法宝〉 (中文). 网易. 原著喺2020-11-14歸檔. 喺2014-07-30搵到.
3. 1 2  >欧美风情的沪滨广厦>>古典式的永安大楼与现代摩天楼式的"七重天"〉">〈上海名建筑志>>欧美风情的沪滨广厦>>古典式的永安大楼与现代摩天楼式的"七重天"〉 (中文). 上海地方志办公室. 原著喺2014-06-18歸檔. 喺2014-07-30搵到.
4. ↑  〈旧上海最上档次"公司" 永安三度更名重回南京路〉 (中文). 东方网. 原著喺2014-08-11歸檔. 喺2014-07-30搵到.
5. ↑  〈上海永安百货：中国最早的建筑综合体〉 (中文). 新浪网. 喺2014-07-30搵到.
6. ↑
7. ↑  黄浦区人民政府 (1989). 《上海市黄浦区地名志》. 上海市淮海中路622弄7号: 上海社会科学院出版社. p. 543. ISBN 7805152993.`{{cite book}}`: CS1 maint: location (link)
8. ↑  〈华联商厦"修复如旧" 28日翻牌"永安百货"〉 (中文). 东方网. 原著喺2016-03-04歸檔. 喺2014-07-30搵到.
永宣君李埈鎔
永宣君李埈鎔
**永宣君**（韓文：**영선군**，1870年6月25號—1917年3月22號），名**李埈鎔**（韓文：**이준용**），字**景極**（韓文：**경극**），號**石庭**（韓文：석정）·**松亭**（韓文：송정），係朝鮮政治人物，重係興宣大院君嘅嫡長孫、朝鮮高宗嘅侄，興親王李載冕嘅大崽。

生涯
--

1874年11月，閔妃發動政變，興宣大院君落台。

1886年，袁世凱同興宣大院君打同通，諗住擁立永宣君，但係失敗咗。

1893年，興宣大院君想利用東學黨搞政變，扶植永宣君，但係又失敗咗。

1894年，朝鮮東學黨喺全羅道、慶尙道同忠淸道起義，興宣大院君又想煽動東學黨搞政變。呢一年，朝鮮搞官制改革，永宣君升官做內務協辦，實質上係內務大臣。

1895年，永宣君落台。

1897年，走難去英國。

1899年，去日本。

1907年，返朝鮮。

1917年，心臟病發瓜柴。

屋企
--

* 老頭：李載冕
* 老母：豊山洪氏（1844年-1887年12月）
* 細佬：李（左土右汶）鎔
* 繼媽：驪州李氏（1883年-1978年）
* 夫人：南陽洪氏，無崽
* 夫人：光山金氏（1878年-1955年），無崽
* 副室：全氏，庶女李辰琬（1916年-1997年）

睇埋
--

* 朝鮮高宗
* 明成皇后
* 興宣大院君
* 興親王
* 東學民亂

出面網頁
----

* 李埈鎔（韓文）
* 李埈鎔（韓文）
* 李埈鎔（韓文）

|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
呢篇文講狗。搵緊墨西哥同名地方嘅話，請睇〈**芝華華州**〉同埋〈**芝華華市**〉。

**芝娃娃**（粵拼：zi6 waa1 waa4，西班牙語「chihuahua」）係純種狗之中最細嗰種，個名來自墨西哥同名地方（芝華華）。

外形
--

芝娃娃嘅特點係細隻，眼大、耳仔大、條尾豎起。美國犬業俱樂部（AKC）只承認一種芝娃娃，但其實呢隻犬種有好多型態、花色同埋長短毛之分。分為短毛種同長毛種，短毛多啲見，而長毛芝娃娃身上嘅毛質會比較光澤且柔軟，後肢肌肉較發達。性情勇敢不過好怕凍，鍾意熱同曬太陽。長毛種嘅耳仔、腳同尾巴都有裝飾毛，但係毛未長到拖地。花紋顏色方面，墨西哥地區以前以黑色品種居多，不過而家毛色有好多隻，抱括奶油色、紅色、啡色、黑色中夾雜有黃啡色、朱古力色、灰色、各種混色。佢哋嘅重量介乎一至五公斤之間（但 AKC 唔認可超過3公斤嘅芝娃娃），高大概十五至廿五厘米。

性格
--

芝娃娃嘅性格同埋佢哋嘅忠誠，令佢哋經常俾人讚。但係由於佢哋體型細，所以好易受到傷害。所以芝娃娃並唔適合做細路嘅寵物。反而，芝娃娃最啱陪老人家，或未婚女性[未記出處或冇根據]。佢哋細小嘅體型亦為佢哋帶嚟好處：細隻，令佢哋可以輕易適應現代嘅生活環境，包括市區同細大廈單位。再加上芝娃娃機警、聰明，令一啲城市人鍾意養佢哋做寵物。一般嚟講，芝娃娃犬可以有十五年或以上嘅命。

歷史
--

目前人類掌握有關芝娃娃起源資料重係好少。現時有一個講法，認為芝娃娃嘅祖先，可能同九世紀時支配今日墨西哥周圍嘅阿茲提克文明有關。佢哋嘅皇室養咗一種叫 Techichi 嘅狗。呢種犬種同芝娃娃好似，但係大隻啲。現時芝娃娃係寵物，但喺當時，佢哋有宗教意義，攞嚟陪葬。由於咁耐，佢哋係北美最古老嘅狗種。

今時今日嘅芝娃娃，係喺十九世紀由美國引入墨西哥當地嘅原種狗，再同其他犬種雜交而成。

相關電影
----

* *老佬芝娃娃* - 和路迪士尼影片 2008年出品

出面網頁
----

|  |  |
| --- | --- |
|  | 維基同享有多媒體嘅嘢：**Chihuahua (dog)** |

* 芝娃娃飼主嘅交流網站（英文）
* 有好多芝娃娃相片嘅網站（英文）
* 國民新偶像（正體中文 - 台灣）
* 香港芝娃娃專門店
唔好同**艾莫恩王子 (1900-1948)**搞亂。

**艾莫恩王子**（意大利文：Aimone，1967年10月13號—），全名**艾莫恩·翁貝圖·艾曼奴爾·菲力拔圖·路易吉·阿瑂迪奧·依倫納·瑪利亞·斐倫索·迪·薩伏依ー奧斯塔**（意大利文：Aimone Umberto Emanuele Filiberto Luigi Amedeo Elena Maria Fiorenzo di Savoia-Aosta），薩伏依王朝後人，係現任奧斯塔公爵、蒲利亞公爵同埋薩伏伊-奧斯塔王子。2021年6月，響老豆過世後，佢做咗意大利王位同克羅地亞王位覬覦者。

生平
--

艾莫恩（後）同老豆阿瑂迪奧王子
艾莫恩1967年響佛羅倫斯出世，係時任奧斯塔公爵阿瑂迪奧王子同老婆克勞德共同嘅第二個細路，第一個仔。佢曾經到過Francesco Morosini Naval Military School同保高尼大學讀書。讀完書後，佢到過摩根公司響英國嘅分行打工，亦到過意大利特種部隊服役。

自2000年開始，艾莫恩就係倍耐力響俄羅斯分行嘅業務總裁。佢對於深化俄羅斯同意大利貿易關係上有努力過、深得兩國當局信任，因而分別獲頒俄羅斯嘅友誼勳章同意大利嘅意大利共和國功績勳章。響2019年開始，佢出任馬耳他騎士團嘅大使。

2021年6月，老豆走咗，佢繼承老豆嘅一切銜頭。

佢老豆宣稱自己有意大利同克羅地亞王位、兼且係薩伏依王朝首領，艾莫恩作為大仔自然係繼承人。但係前國王翁貝托二世獨仔、前意大利王儲域托里奧·伊曼紐亦宣稱自己係薩伏依王朝首領，所以兩家人一直響到拗。2006年，阿瑂迪奧話域托里奧·伊曼紐爾嘅婚姻係「貴庶通婚」，唔可以成為王朝首領，自己先係正統。雖然係咁，但由於域托里奧·伊曼紐爾嘅合法性比較高（佢係前國王個仔），所以艾莫恩依然只係「奧斯塔公爵」。

屋企
--

2008年，佢同希臘公主奧嘉結婚，婚後有三個仔女：

* 翁貝托王子，目前係繼承人
* 阿瑂迪奧王子
* 伊莎貝拉公主
**芥川 也寸志**（日文：あくたがわ やすし*Yasushi Akutagawa*，1925年7月12號—1989年1月31號），係日本作曲家、指揮家，兼日本音樂著作權協會前理事長。

芥川1925年響東京府東京市瀧野川區（即依家東京都北區）田端出世，係屋企第三個細路。老豆響1927年自殺後，佢好鍾意老豆其中一個遺物ーー黑膠唱片。響讀小學嗰陣唱歌唔得，因此音樂成績好差。

後嚟決心要學好音樂，就向橋本國彥同埋伊福部昭學習。佢先後入讀東京高等師範學校附屬小學校（即依家筑波大學附屬小學）同埋東京高等師範附屬中學校（即依家筑波大學附屬中學校・高等學校）。

響入讀東京音樂學校予科作曲部（即依家東京藝術大學音樂學部作曲科）嗰時，校長乘杉嘉壽向佢出示全部學生嘅成績表，鬧佢：「你係全部學生入面最低分個嗰，只不過係掹車邊。我身為一個大藝術家，我覺得好丟架！」

響1949年響東京音樂學校研究科畢業之後，佢以《交響三章》，打響名堂。

芥川最拿手嘅係活潑有力嘅曲風，交響樂方面代表作有《交響三章》、《弦樂三章——三折畫》等等；佢亦會幫電影配樂，就好似《八甲田山》、《八墓村（野村芳太郎監督作品）》、《赤穂浪士》；而童謠《小鳥之歌》亦都幾出名。另外，好多小學嘅校歌、甚至係日產同好多公司都會攞嚟用嘅《世界的戀人》，都係由佢作曲。

出於佢對音樂界嘅貢獻，為咗紀念佢，1990年4月設立咗《芥川作曲獎》。

老豆係小說家芥川龍之介。阿媽係海軍少佐塚本善五郎個女芥川文。佢上有兩個阿哥，分別係大佬比呂志（藝人）同二哥多加志（軍人・二戰嗰陣戰死）。而也寸志本人結過三次婚，有兩個仔女：大女麻實子（1948年7月12號ー）同大仔貴之志（1972年9月10號ー）。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
**緡**，本來讀 man4，通常變調讀做 man1，係貨幣嘅基本單位。

無論係講緊邊一隻貨幣，粵語通常都會用個「緡」字來代替嗰一隻貨幣嘅基本單位。
好似講緊美金嗰陣，「一緡」就代表一美元(USD)。
響大陸搭地鐵使咗「兩緡」，即係人民幣兩元(CNY)。
響瑞士用「三緡」買罐汽水，即係三個瑞士法郎(CHF)。
所以，呢個字響意義上類似通用貨幣符號『¤』（統一碼 U+00A4）。
若然上文下理唔夠清楚，可以響個銀碼之前或者之後補返個貨幣名來搞清楚，例如：「今日*港紙一緡*兌*一緡人民幣*」

**緡**字本來讀陽平聲 man4，但係到咗唐朝，因為同唐太宗李世民個「民」字撞咗，要避諱，於是就改咗讀陰平聲 man1，成為如今粵語裏面罕見嘅濁聲母（m-,n-,l-,ng-）陰聲調字。

參考
--

維基辭典有佢嘅解釋：
**緡**

1. ↑  見《貨幣及基金代碼之表示法》(ISO4217)
2. ↑  en:Currency (typography)
3. ↑
4. ↑
5. ↑  bestfd：最緊要正字：粵音正字之「緡」 互聯網檔案館嘅歸檔，歸檔日期2012年1月11號，.

* 《廣州方言古語選釋續篇》 文若稚編著 澳門日報出版社 1993年 第1版
* Cantonese Learning and Discussion Forums: /man1/
* 漢典：緡
* 中國哲學書電子化計劃：字典：緡
* 康熙字典 糸部9劃（第930頁）
**趙立堅**（1972年11月10號—）係中國男外交官，河北唐山人，依家係中華人民共和國外交部新聞司副司長兼發言人，同于敦海、汪文斌同時在任，新聞司司長華春瑩手下。

爭議
--

趙立堅曾經因為喺Twitter同埋唔同嘅媒體，發表一啲假新聞同埋挑釁性言論，被部份嘅人非議。

### 美軍幫助武漢肺炎傳播陰謀論

趙立堅曾經聲稱，美軍可能喺武漢肺炎傳播方面發揮咗作用，呢個陰謀論結果畀唔少人批評。

### 就剝奪香港溫和民主派議員資格事件恐嚇五眼聯盟外長

美國、澳洲、加拿大、新西蘭同埋英國（五國合稱五眼聯盟）嘅外長，喺11月18日就香港問題發表聯合聲明，表示對於北京忽然採用新嘅規則嚟取消4個香港溫和民主派議員嘅資格表示嚴重關切，批評中國違反 具有法律約束力嘅《中英聯合聲明》，亦損害《基本法》呼籲香港人嘅權利。趙立堅之後回應事件，話唔理佢哋有五隻眼定十隻眼，叫佢哋小心自己嘅眼睛被督穿。近年關注香港問題嘅民運人士王丹之後批評，話呢啲係低級粗俗嘅外交語言，用來迎合中國國內愛國憤青同埋底層老百姓嘅閱聽習慣，激發國內民族主義情緒，為進一步向全球擴張，奠定國內嘅民意支持。另外，亦有網民批評呢啲係戰爭挑釁，係黑社會流氓所為。

### 發佈偽造圖片指控澳洲軍隊

2020年11月，趙立堅喺Twitter發布咗一張相，聲稱入面係一名澳洲士兵將刀放喺一個阿富汗兒童嘅頸上面。事件引嚟澳洲反彈，澳洲總理史葛·摩利臣呼籲要將呢張相刪除，又批評中國政府應該為呢個Twitter帖感到萬分羞愧。

事件之後發酵，唔同國家，例如法國同紐西蘭都有批評中國嘅做法。法國批評中國咁做唔符合國際外交嘅預期，指趙立堅咁做令人震驚，評論帶有偏見，侮辱近20年來所有向阿富汗派遣武裝部隊嘅國家。史葛·摩利臣一度通過微信對事件向澳洲嘅華人直接回應，又話事件唔會削弱大家對澳洲華人社區嘅尊重同讚賞，或者削弱澳洲同中國人民嘅友誼。但係，呢篇文章亦被微信審查，當作違規嘅文章刪除。澳洲國立大學研究澳中關系同中國經濟嘅簡·高利教授（Jane Golley），就話呢件事係中共總書記習近平領導下，戰狼外交嘅升級，又話中國喺度向全世界表明，中國嘗試影響緊世界其他地區，又似乎向世界表示，假如喺人權問題向中國施壓，中國就會為佢哋製造麻煩。

### 特登扭曲《舊金山和約》同拒絕承認

喺2022年7月5日嘅一個中國外交部記者會裡面，趙話1942年訂嘅舊金山和約係排斥左中共而立嘅「非法條約」，話自己同前蘇聯，波蘭等東歐國家唔會認（但中共果陣仲未立國）；而且佢仲刻意將日本放棄對台灣、澎湖等地行使主權嘅部分，扭曲做係恢復中國對呢啲地方或國家行使主國，仲老屈有關條約違犯國際法。

攷
-

1. ↑  〈第31任外交部发言人赵立坚！唐山骄傲！\_滦南县〉. *www.sohu.com* (英文). 喺2020-08-06搵到.
2. 1 2  〈澳大利亞要求中國道歉 稱趙立堅相關推文「不可接受」〉. *hk.finance.yahoo.com* (中文). 喺2020-11-30搵到.
3. ↑  〈趙立堅："五眼聯盟"小心他們的眼睛被戳瞎〉. 《RFI - 法國國際廣播電台》 (繁體中文). 2020-11-19. 喺2020-11-30搵到.
4. ↑  〈趙立堅狠嗆「戳瞎」五眼聯盟 王丹酸戰狼外交發言：說給中國人聽的 | 國際〉. 《新頭殼 Newtalk》 (中文). 2020-11-20. 喺2020-11-30搵到.
5. ↑  持续更新 (2020-11-30). 〈今日要闻："深深冒犯"——莫里森要求中国就赵立坚推特道歉〉. 《ABC中文》 (中國中文). 喺2020-11-30搵到.
6. ↑  作者：熱血編輯部12-02-2020. 〈趙立堅譴責澳洲軍人屠殺 法國紐西蘭批與事實不符〉. *www.passiontimes.hk*. 喺2020-12-03搵到.
7. ↑  〈【中澳關係】趙立堅推文風波發酵 中方斥法國表態令人反感 - 香港經濟日報 - 中國頻道 - 國情動向〉. *china.hket.com*. 喺2020-12-03搵到.
8. ↑  〈澳洲總理微信不僅會被刪帖，還可能被封號〉. *SBS Your Language* (繁體中文). 喺2020-12-03搵到.
9. ↑  〈中國"戰狼式"外交緣何升級至推特？專家："重新引導話語"〉. *SBS Your Language* (繁體中文). 喺2020-12-03搵到.
10. ↑  〈巴士的報 外交部趙立堅：中方在釣魚島海域執法正當涉台《舊金山和約》無效〉. 《巴士的報》 (繁體中文). 喺2022-07-05搵到. `{{cite web}}`: line feed character in `|title=` at position 5 (help)
搵緊康熙部首嘅話，請睇〈**⾴**〉。
一本書啲「頁」
**頁**（粵拼：jip6）係書每版紙入面，印有字或畫等嘅紙頁。可用嚟做文件嘅計量單位。

印刷
--

由左到右寫書嘅封面同封底
由右向左寫書嘅封面同封底
喺普通嘅書入面，同封面同向嘅頁係封面，另一邊嘅頁係封底。打開本書嗰時：

* 由左到右寫啲字（例如歐美屬國啲雞腸字，用現代書寫嘅東亞方塊字）嚟講，封面喺右頁，封底喺左頁。
* 由右向左寫啲字（例如西亞地區啲蝌蚪文，用傳統書寫嘅東亞方塊字）嚟講，封面喺左頁，封底喺右頁。

但喺現代啲書入面，每頁都有「頁頭」同「頁底」嚟介紹書名、章節編碼同名、頁碼同版權聲明等。

圖書館
---

圖書館學入面，一本書嘅頁數大多數有唔止一種編碼嚟講清楚本書啲頁有咩用。

電腦軟體
----

喺文書處理器、電子表格等電腦軟體入面，將一份文件分割成等住出實體紙頁程序係「編頁（英文：Pagination）」。調轉嚟講，將大型文件以切割成好多張頁嚟印係「鑲嵌」。

註
-

1. ↑  〈《重編國語辭典修訂本：頁》，中華民國教育部〉. 原著喺2015年7月13號歸檔. 喺2015年11月13號搵到.

攷
-

* MARC 21 Format for Bibliographic Data: Table of Contents (Network Development and MARC Standards Office, Library of Congress)
* IFLA Universal Bibliographic Control and International MARC Core Programme (UBCIM)
**毫米**（廣東地區讀hou4 mai1，香港讀hou4 mai5；符號：**mm**em1 em1；英式英文：millimetre；美式英文：millimeter），又叫**公厘**（gung1 lei4；簡化字：**公厘**；繁體字：**公厘**／**公釐**
）；佢係一個長度單位。一毫米等於一米嘅千分之一。

用途
--

呢個單位成日用喺好多地方（包括降雨量、間尺、攝影等等……）。喺攝影嗰度嘅底片制式係用毫米嚟做電影。

換算
--

1 mm =

10-3m
10-2dm
10-1cm

Unicode 符號
----------

喺Unicode範圍入面，佢為咗同而家嘅CJK編碼兼容，先至收錄咗同「mm」有關嘅符號：

| 單位 | 符號 | 喺Unicode嘅位 |
| --- | --- | --- |
| 毫米 | ㎜ | U+339C |
| 平方毫米 | ㎟ | U+339F |
| 立方毫米 | ㎣ | U+33A3 |

而呢啲符號成日同一個東亞嘅方塊字咁闊（第個名係「全角」）。

| * 睇
* 傾
* 改
國際長度單位 |
| --- |
| 
堯米（Ym） • 澤米（Zm） •  艾米（Em） • 拍米（Pm）  • 太米（Tm） • 吉米（Gm） •  兆米（Mm） •  千米（km） •  百米（hm） •  十米（dam） •  米（m） •  分米（dm） • 厘米（cm） •  毫米（mm） •  絲米（dmm）  •  忽米（cmm）  • 微米（μm）  •  納米／毫微米／塵米（nm／mμm） • 皮米（微微米）（pm／μμm） • 飛米（fm） •  阿米（am） •  仄米（zm） •  幺米（ym）
 |
方中信
**方中信**（英文：**Alex Fong** ，1963年3月17號—），原名**符力**，係香港男演員，澳門出世，鄕下喺海南省。佢響1986年出道，喺1987年電影《朝花夕拾》飾演男主角「方中信」，之後就攞咗嚟做自己藝名。佢做過無綫電視藝員，而家自由身。

2008年，方中信同1993年度香港小姐冠軍得主莫可欣結婚。

演出
--

 呢個表唔完整，歡迎**加料**。
### 電影

* 1987年：《朝花夕拾》飾 方中信
* 2017年：《妖鈴鈴》飾 阿仁
* 2018年：《無雙》飾 何局長
* 2019年：《廉政風雲 煙幕》

馬主生涯
----

由2019-2020馬季開始，佢同任達華喺香港賽馬會一齊做馬主，名下賽駒包括「晨曦巨星」、「晨曦英雄」。

爭議事件
----

### 武肺第一波疫情期間違反限制令

2020年2月16號喺武漢肺炎香港疫情肆虐期間，方中信同警務處處長鄧炳強、總警司謝振中、仲有多名藝人包括成龍、曾志偉、譚詠麟等，出席晨曦明星隊晚宴，違反限制令，而晚宴嘅短片同照片，之後喺網上瘋傳，並惹嚟泛民主派支持者熱烈討論。

參考
--

1. ↑  〈撐警朱庭萱指藝人9成是「藍」-警察連交友食飯人權都冇嗎〉 (繁體中文). 明報. 2020-02-18. 原著喺2020-02-19歸檔. 喺2021-03-30搵到.

| * 睇
* 傾
* 改
英皇娛樂旗下藝人 |
| --- |
| 歌唱 | 
* 謝霆鋒
* 容祖兒
* 古巨基
* 李克勤
* Twins（蔡卓妍、鍾欣潼）
* 陳偉霆
* 張敬軒\*
* 泳兒
* 洪卓立
* 羅力威
* 許靖韻
* 曾樂彤
* 關智斌
* 吳浩康
* 何嘉莉
* 李靖筠
* 艾妮
* 李幸倪

 |
| 影視 | 
* 方中信
* 惠英紅
* 任達華
* 米雪
* 溫碧霞
* 石修
* 杜汶澤
* 黃秋生
* 毛舜筠
* 衛詩雅
* 湯怡
* 陳家樂
* 周勵淇
* 彭秀慧
* 周家怡
* 何佩瑜
* 楊天宇

 |
| 英皇北京 | 
* 馬思惠
* 陳凱洲
* 耿長軍
* 麥亨利
* 白冰
* 秦鳴悅
* 紀煥博
* 馬睿瀚
* 屈夢汝

 |
| 相關文章 | 
* 英皇三小花

 |
| 註 \*: 由飛圖唱片發行 |




|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
**華萃薪傳：全港小學中國歷史文化常識問答比賽**係由教育局主辦，中國文化研究院協辦嘅小學校際問答比賽，目的係鼓勵小學生加深對中國歷史同中華文化嘅認識，提高學習興趣，營造學習氣氛。初賽喺網上舉行，成績最好嘅九間學校晉身準決賽同決賽。準決賽同決賽喺電視台進行，由林溥來同朱凱婷主持。

參賽資格
----

喺2020/21學年喺香港教育局註冊嘅小學讀緊四年級至六年級嘅學生。

比賽形式
----

### 第一階段

* 初賽，網上問答比賽
* 每間學校最少要有二十位學生參賽，參與初賽人數冇上限。
* 參賽學生必須以大會所提供嘅帳戶登入指定網上平台作答題目。
* 每位學生只可以參加比賽一次，喺限時十五分鐘之內，回答三十條題目，題目範疇圍繞歷史、文化、地理、語文常識。
* 分數最高嗰九間學校獲得晉身第二階段嘅參賽資格。

### 第二階段

第一回合：一分鐘「快問快答」
每間學校隊伍都要喺限時一分鐘回答多條嘅選擇題，每條題目必須喺主持人講出題目同答案之後先可以回答，答啱一題有50分，答錯或棄權唔扣分，冇得補答。

第二回合：博古之今「必答題」
主持會逐一向每間學校隊伍問8條題目同提供4個答案嘅選項，每答啱一題加100分，答錯扣50分，棄權唔扣分，冇得補答。

第三回合：決戰時刻「搶答題」
各校參賽隊員需要鬥快撳掣回答，每答啱一題加100分，答錯或棄權扣50分，冇得補答。答啱嗰隊可以喺一幅用16格組成嘅圖像開啟其中一張，估吓呢幅圖背後所表示嘅答案，如果估錯扣50分，估啱嗰隊可以得到100分，同學亦可以選擇唔估。

參賽學校
----

準決賽第一場
* 聖保羅書院小學
* 孔教學院大成小學
* 東華三院馬錦燦紀念小學

準決賽第二場
* 吳氏宗親總會泰伯紀念學校
* 保良局陸慶濤小學
* 英華小學

準決賽第三場
* 聖公會阮鄭夢芹小學
* 陳瑞祺（喇沙）小學
* 道教青松小學 (湖景邨)

總決賽
* 聖保羅書院小學
* 英華小學
* 道教青松小學 (湖景邨)

得獎學校
----

* 冠軍：英華小學
* 亞軍：道教青松小學 (湖景邨)
* 季軍：聖保羅書院小學

睇埋
--

* 腹有詩書：全港小學校際中國語文常識問答比賽

出面網頁
----

* 華萃薪傳──第一屆全港小學中國歷史文化常識問答比賽 準決賽一
* 華萃薪傳──第一屆全港小學中國歷史文化常識問答比賽 準決賽二

* 華萃薪傳──第一屆全港小學中國歷史文化常識問答比賽 準決賽三
* 華萃薪傳──第一屆全港小學中國歷史文化常識問答比賽 總決賽
**自殺喺格陵蘭**係一個重大嘅社會問題；根據政府統計，響格陵蘭每5個人（有尐研究指出係每4個人）就有1個人有自殺念頭。因為噉，格陵蘭政府推出咗好多政策，務求降低格陵蘭人嘅自殺率。

史
-

格陵蘭嘅自殺率響1970年代開始上升，並一直去到1986年先停止上升。響1970年，格陵蘭嘅自殺率達到最低點。但係去到1986年，自殺成為格陵蘭多數城鎮嘅主要死因。而去到1990年代，格陵蘭每十萬人有107個人自殺，成為世界上自殺率最高嘅地方。。政府統計報告指出，格陵蘭每個星期至少會有一個人自殺，不過格陵蘭嘅人口只係有五萬幾人。

發生率
---

精神醫學期刊《BMC 精神醫學》響2009年嘅研究報告指出從1968年去到2002年嘅35年入面，格陵蘭總共有1351單自殺案，唔同月份嘅自殺率都唔不同。格陵蘭嘅自殺率響6月最高，響冬天最低。而且喺格陵蘭北部靠近北極圈嘅地區，夏天同冬天自殺率嘅差異都比格陵蘭南部大，唔同地區嘅自殺率都有所差異。根據2009年《每日科學雜誌》發表嘅一篇報告，噉係因為格陵蘭大部分位於北極圈以北，因此夏天一天嘅日光時數有時會達到24個鐘，造成失眠，增加自殺嘅機率。

響格陵蘭，男性嘅自殺率比女性高，而嘗試自殺嘅人大部分都係15到24歲嘅青年男子。同其他西方國家唔不同，格陵蘭嘅自殺率唔會因為年紀而增加。

原因
--

格陵蘭人自殺率咁高，主要原因包括酗酒、沮喪、貧窮、不滿婚姻關係等等嘅原因，而格陵蘭傳統文化同現代西方文化嘅文化衝擊亦都被認為係自殺嘅其中一個原因。

常見嘅自殺方法
-------

格陵蘭人自殺最常用嘅方法係吊頸同槍殺，而跳樓同藥物過量等等都好常見。

參考
--

1. ↑  "Rising suicide rate baffles Greenland". 原著喺2013年3月23號歸檔. 喺13 March 2013搵到.
2. 1 2  "The Suicide Capital of the World". 喺13 March 2013搵到.
3. 1 2 3 4  DOI:10.1186/1471-244X-9-20  
本引用來源將會喺幾十分鐘後自動完成。您可以檢查英文對應模或手動擴充
4. ↑  "Singing to end teen suicide in Greenland". *bbc.co.uk*. 7 December 2010. 喺March 16, 2013搵到.
5. 1 2 3  Markus J. Leineweber. "Modernization and Mental Health: Suicide among the Inuit in Greenland". 原著喺2013年10月5號歸檔. 喺March 16, 2013搵到.
6. ↑  "Greenland's Constant Summer Sunlight Linked To Summer Suicide Spike". 喺14 March 2013搵到.
7. ↑  Nils Retterstøl (1993). *Suicide*. Cambridge University Press. p. 26. ISBN 978-0-521-42099-0. 喺16 March 2013搵到.
**飈城**（粵拼：biu1 sing4；英文：**Runaway Blues**）係一部由黎大煒同劉德華主演嘅一部電影，喺1989年3月3號於香港首播。呢部電影俾香港電影分級度話咗係個三級片。

劇情
--

喺飆車比賽入面撞死咗班黑幫成員嘅人——林港，就喺臺南走到嚟香港度避難，靠黑道嚟頂住阿爺嘅手下而住喺焦貴情（另一黑幫嘅盟友）老婆嘅屋企度，後嚟入咗去湖南大圈仔嘅拗數入面。因爲焦貴喺大圈華嘅交易入面，自己食咗個金表落肚度，俾大圈華以為佢係俾人追斬……大圈仔幫就四周圍搵林港出嚟打杘佢（重包括埋阿Sue在內），重有差佬都同時用啲陷嚟引林港返嚟。點知道林港同阿Sue都走返到大陸度避難，不過佢哋都冇捹甩班大圈仔幫嚟斬佢哋，究竟林港嘅命仔係點？

主演
--

* 劉德華
* 呂秀菱
* 柯受良
* 吳炳南
* 陳景祥
* 蘇麗珠
* 岳翎
* 方剛
* 王霄
* 恬妮
* 張世
* 朱斗
* 韓幸

主題曲
---

|  |  |  |  |  |  |
| --- | --- | --- | --- | --- | --- |
| **標記** | **歌名** | **作詞** | **作曲** | **唱** | **註** |
|
| **片頭曲**  | 是否我，真的一無所有。 | 陳志遠 | 陳樂融 | 王傑 |  |
|

票房
--

喺香港嗰邊，呢部片首播咗之後嗰12日內就攞咗HK$5,661,927嘅票房紀錄。

出面網頁
----

* 《飈城》喺香港影庫嘅資料
* Runaway Blues at Hong Kong Cinemagic
* 《飈城》喺互聯網電影資料庫嘅資料（英文）
**JTB 理論**（Justified true belief）係知識論入面對知識嘅其中一種定義，認為知識應該係一種「確證嘅真信念」。具體嚟講，係指若且唯若滿足咗下面呢三個條件嗰陣時，「S**知道**P」呢一個命題先至可以得以成立：

1. P係真；
2. S相信P係真；
3. S確證地或有理由相信P係真。

有一套理論係葛提雅問題（Gettier problem），呢個反駁咗JTB理論。當中提出咗上述三個條件就算得到滿足，喺某啲情況下仍然唔可以講「S知道P」。對於呢個情況，羅伯特·諾齊克提出咗「真理追踪」（truth-tracking），認為只要合理解釋「確證」嘅意義，就能夠化解葛提雅嘅反駁。佢保留原先JTB理論入面嘅前面兩個條件，然後將第三個「確證」條件改成「如果P唔係真，S就唔相信P；如果P係真，S就相信P」。

JTB包括理據（justification）、真（truth）同埋信念（belief）三個元素。

簡史
--

睇埋：知識論同埋柏拉圖
關於知識最有影響力嘅作品係柏拉圖嘅《泰阿泰德篇》，喺書入面佢發展咗知識嘅定義。我哋知道，想要俾人定義成知識，啲嘢必須係真嘅，而且必須令人相信係真嘅。蘇格拉底認為呢啲重唔夠，人重要必須為呢樣嘢搵到理由或者證明。 

哲學史上大部分時間，知識意味住被證實有絕對真實性嘅信念。任何缺乏絕對真實嘅都叫做*可能嘅觀點*。呢種觀點至少喺喺20世紀早期羅素本書*哲學嘅問題*（*The Problems of Philosophy*）重好流行。喺隨後嘅幾十年入面，呢種觀點開始少咗人理。

柏拉圖將知識定義為被證實嘅真實嘅信仰（被相信嘅事物）。 

所以知識由於*證實*而區別於人哋所相信而且真實嘅事。認識論要解決嘅問題就係點樣恰當咁證實真實嘅相信。人有時將呢啲稱為證實理論。

《泰阿泰德篇》入面嘅定義認為我哋可以相信一件事而唔去知道佢。佢暗示我哋可以相信一切我哋所知道嘅事。呢樣，我哋知道嘅事係我哋相信嘅事嘅子集。

睇埋
--

* 哲學
* 邏輯
* 葛提雅問題

參考
--

1. ↑  Chisholm, Roderick (1982). *Knowledge as Justified True Belief*. Minneapolis: University of Minnesota Press. ISBN 0816611033.

| * 睇
* 傾
* 改
知識論 |
| --- |
| 研究知識本質嘅哲學領域 |
| **概念**
* 知識（定義）
* Episteme
* 信念（確定）、真確同理據（證據 · 真理融貫論）
* JTB 理論同葛提雅問題
* 證明同歸納（歸納問題）

* 後退論證、不證自明、公理同基礎主義
* 概念
* 事實同意見
* 規律
* 建構
* 客觀
* 不確定
* 笛卡兒邪靈
* 哲學分析
* 簡單同奧坎剃刀
 |
| **知識分類**
* 陳述知識同過程知識
* 親身知識同聽講知識
* 先驗同後驗
* 分析-綜合區別
* 先天知識
* 常識
 |
| **主要學派**
* 經驗主義（實證）同理性主義
* 懷疑論
* 還原論
* 實用主義
* 相對主義
* 唯心論

* 固有知識說
* 感覺主義
* 實證主義
* 自然化知識論
* 文脈主義
* 天真現實論同現象主義
 |
| **重要學者**
* 柏拉圖（美盧篇）
* 阿里士多德
* 笛卡兒
* 大衛休謨
* 伊曼努爾·康德
* 艾德蒙德·葛提雅
 |
| **拉雜相關**
* Cogito ergo sum
* Intellect
* 智能
* 桶中腦
* 形而上學
* 心靈哲學
* 啟蒙時期
* 認知心理學（認知同感知）
* 知識表示
* 概率論
 |
**阿曼·漢柏頓**（英文：Aman Hambleton，1992年12月30號—）係一位加拿大國際象棋特級大師，佢係加拿大公司Chessbrahs嘅其中一位成員，其他成員包括艾瑞克·漢森（創立人）、Robin van Kampen、亞西爾·塞拉萬等等。

國際象棋職業
------

漢柏頓1992年喺諾瓦斯科西亞省哈里法克斯出世，五歲開始學棋，六歲嗰陣搬去多倫多，同年第一次參加錦標賽。中學佢喺Woburn Collegiate Institute讀。

漢柏頓喺2013贏取國際大師（IM）嘅頭銜，喺2018年4月獲FIDE頒發特級大師（GM）嘅頭銜，成為加拿大第十位GM。佢嘅第一個GM序分（norm）係喺2012年UNAM Chess Festival攞到，當時佢仲係FIDE大師，之後隔咗五年，去到2017年4月雷克雅維克公開賽先攞到第二個序分。佢喺2017年3月發誓攞唔到GM頭銜唔剃鬚，結果去到2017年12月佢攞到第三個序分嘅時候啲鬚已經勁長。2017年7月，佢喺 Canadian Open Chess Championship 以6½/9嘅分數同Razvan Preotu並列第一。

喺第41屆國際象棋奧林匹克，漢柏頓代表加拿大出賽，作為後備棋手，佢攞到嘅分數係3½/7 (+2–2=3)，喺第43屆國際象棋奧林匹克，佢又係以後備棋手身分參賽，喺第一局佢輸咗畀當時1937分嘅 Rijendra Rajbhandari，但係贏咗最後四局，總分4½/7 (+4–2=1)。截至2022年1月，漢柏頓係加拿大排名第八嘅棋手，有2454分。

參考資料
----

1. 1 2 3  Sunway Sitges: Aravindh Wins, Hambleton To Shave Beard Chess.com
2. ↑  About 互聯網檔案館嘅歸檔，歸檔日期2020-08-14. Chessbrahs
3. ↑  "Top Players - 2013 Canadian Open". 原著喺2022年9月4號歸檔. 喺2022年9月4號搵到.
4. ↑  1st quarter Presidential Board Meeting 2013, 18-20 January, Yerevan, ARM FIDE
5. ↑  1st quarter Presidential Board Meeting 2018, April 6-9, Minsk, Belarus FIDE
6. ↑  On Chess: The quest to grandmaster title at the St. Louis Invitational St. Louis Public Radio
7. ↑  2017 Canadian Open: Results Chess Federation of Canada
8. ↑  41st Chess Olympiad: Tromsø 2014, Canada OlimpBase
9. ↑  Chess Olympiad: 7 Minutes Of Tension In 1st Round Chess.com
10. ↑  43rd Chess Olympiad: Batumi 2018, Canada OlimpBase
11. ↑  Staff writer(s) (May 2021). "Federations Ranking – Canada". FIDE.

外部連結
----

* 阿曼·漢柏頓 rating card at FIDE 改維基數據
* 阿曼·漢柏頓 rating and tournament record at Chess Federation of Canada
* 阿曼·漢柏頓 Chess Olympiad record at OlimpBase.org 改維基數據
* 阿曼·漢柏頓 player profile and games at Chessgames.com 改維基數據
**普通高等學校招生全國統一考試**（粵拼：pou2 tong1 gou1 dang2 hok6 haau6 ziu1 sang1 cyun4 gwok3 tong5 jat1 haau2 si3）
，簡稱**全國高考**或**高考**，係中國大陸入面嘅其中一種最緊要嘅考試制度，佢亦係中華人民共和國（唔計港澳臺）嘅其中一種國家級嘅考試制度。呢種考試係每年嘅6月7號開考，睇邊個省而定嚟考兩三日咁耐。

概念
--

呢種制度係最先喺1952年開始搞嘅，到咗1965年因為文化大革命嘅爆發而廢除咗，直到1977年尾先至恢復返。呢種制度都係考生揀大學同埋入大學資格嘅其中一個標準，佢都係中國大陸嘅教育入面，其中一種考試制度。

歷史
--

### 起源

喺1952年開始，由於中央決定要調整高等教育嘅布局，所以喺中國大陸嘅普通高校入面，就開始搞咗全國統一招生考試。而呢個時期就係新中國成立之後，高考制度就開始有喇。

### 文化大革命時期

到咗1966年6月13號，由於中共中央同埋國務院發出通知，決定喺嗰年嘅高等學校嘅招生工作要褪後半年先至開始。到咗1966年6月18號，《人民日報》就發佈社論話：「廢除依家用緊嘅高等學校招生考試」，結果呢個社論就搞到響1966年到1971年期間，成個中國大陸入面嘅間間大學都唔夠膽去招生啦。而到咗1972年到1976年呢個時間，嗰陣大學開始用「自願報名，群眾推薦，領導批准，學校複審」嘅辦法嚟招收工農兵嘅學員。而喺嗰陣時搞到招生嘅基本原則全部破壞嗮而搞出咗「讀書冇用論」呢筍嘢。

### 毛澤東死咗之後

睇埋：1977年中國大陸恢復高考制度
到咗1977年，中國教育部喺北京開咗嘅全國高等學校招生工作會議就決定恢復停咗11年嘅全國高等院校招生考試，以統一考試、擇優錄取嘅方式嚟選拔人才入去大學讀書。而呢個係有轉折性意義嘅全國高校招生工作會議都話埋：「恢復高考嘅對象係工人、農民、上山下鄉同埋返鄉嘅知識青年、復員軍人、幹部同埋應屆高中畢業生。」。而呢次會議重決定咗喺錄取學生嗰陣，將優先保證喺重點嘅院校、醫學院校、師範院校同埋農業院校，而學生畢業咗之後就由國家嚟統一分配。

考試時間同埋次數
--------

### 次數

依家喺好多省市地區入面，高考每年凈係舉辦一次。不過有部份嘅省級行政單位係每年舉辦兩次高考（其中多出嚟嘅一次係叫春季高考）。

### 考試時間

喺2003年之前，高考係每年7月7號到9號考試嘅。不過到咗2003年就改咗係每年嘅6月7號到9號。

| * 睇
* 傾
* 改
亞洲各國嘅大型統一考試 |
| --- |
| 中國大陸 | 普通高等學校招生全國統一考試 – 成人高等學校招生全國統一考試 |
| 香港 | 香港中學文憑考試 |
| 南韓 | 大學修學能力試驗 |
| 印尼 | 公立大學聯合招生考試 – 印尼全國考試 |
| 馬來西亞 | 馬來西亞高考證書考試 |
| 日本 | 大學入試中心試驗 – 日本留學試驗 |
| 伊朗 | 伊朗大學入學考試 |
| 泰國 | 普通能力考試 – 專業能力考試 |
| 星加坡 | 星加坡－劍橋普通教育證書考試 – 星加坡－劍橋專業教育證書考試 |
| 以色列 | 全國心理入學測試 |
| 菲律賓 | 菲律賓大學准許入學測試 – 菲律賓綜合性大學入學測試 |
| How to read a taxoboxHow to read a taxobox**野山楂** |
| --- |
| 喺日本大阪地區種嘅野山楂喺日本大阪地區種嘅野山楂 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 薔薇科 Rosaceae |
|
|
|
|
|
| 屬 | 山楂屬 *Crataegus* |
|
|
|
|
|
|
|
| 種 | **野山楂 *C. cuneata*** |
|

 |
|
| 二元學名 |
| ***Crataegus cuneata***Sieb. et Zucc. |
|
|
|
|
|
|
|
|
|
|
|
|
|
|
|

**野山楂**（粵拼：je5 saan1 zaa1；學名：*Crataegus cuneata*）係薔薇科山楂屬嘅落葉灌木，喺中國大陸華北、華中同華南地區（尤其喺江蘇、浙江、四川、雲南比較多）、俄羅斯西伯利亞、北韓地區可以搵到。

樣
-

植株1.5m高，分枝超多兼密生，條條有5～8mm嘅幼刺；幼枝有軟毛。葉樣似倒立嘅蛋，邊緣有好尖嘅重鋸齒。花屬聚傘花序，白色。果屬梨果，似梨形或球形，表面啡色或啡紅，有細密嘅皺紋，頭頂有凹陷嘅痕跡，質地硬；果肉紅或黃色，比較薄，味道有啲酸。

用途
--

佢嘅果熟咗時可以生食，亦可以加工成蜜糖同燉湯用料，甚至可以做藥。

相
-

|  |  |  |  |  |
| --- | --- | --- | --- | --- |
| 

|  |
| --- |
| 花 |
| 花  |

|  |
| --- |
| 果 |
| 果  |

 |

連出去
---

|  |  |
| --- | --- |
|  | 維基物種有資料講：***野山楂*** |

|  |  |
| --- | --- |
|  | 維基同享有多媒體嘅嘢： **野山楂** |

* 野山楂的功效与作用是什么 大众养生
* 野山楂 中醫世家
* 野山楂Crabapple 袁曉輝博客
* 野山楂 安徽农润农业
* Crataegus cuneata Sieb. et Zucc. 野山楂 CFH
| How to read a taxoboxHow to read a taxobox**非洲褐鶇鶥** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 雀形目 Passeriformes |
|
|
|
|
|
|
|
|
| 科 | 畫眉科 Timaliidae |
|
|
|
|
|
| 屬 | 鶇鶥屬 *Turdoides* |
|
|
|
|
|
|
|
| 種 | **非洲褐鶇鶥 *T. plebejus*** |
|

 |
|
| 二元學名 |
| ***Turdoides plebejus***Cretzschmar, 1828 |
|
|
|
|
|
|
|
|
|
|
|
|
|
|
|

*Clamator levaillantii* + *Turdoide plebejus*
**非洲褐鶇鶥**（學名：*Turdoides plebejus*），係畫眉科鶇鶥屬嘅一種，分布喺象牙海岸、埃塞俄比亞、畿內亞比紹、貝寧、塞內加爾、乍得、馬里、多哥、毛里塔尼亞、喀麥隆、尼日爾、塞拉利昂、加納、中非、尼日利亞、肯雅、剛果民主共和國、畿內亞、甘比亞、蘇丹、布基納法索同烏干達。全球活動範圍大約係3,880,000平方千米，保護狀況係「無危」。

非洲褐鶇鶥嘅平均體重大概係63.2克，棲息地包括亞熱帶同熱帶嘅（低地）濕潤疏灌木叢、旱林、耕地、乾草原、鄉村花園同埋乾燥嘅熱帶草原。

參考
--

|  |  |
| --- | --- |
|  | 維基同享有多媒體嘅嘢：**Turdoides plebejus** |

* + "Turdoides plebejus". BirdLife.org. 喺2011-06-27搵到.
**黃竹坑**（英文：Wong Chuk Hang，代號：**D15**）係香港南區區議會下邊嘅一個選區，於1988年設立，現任區議員係民主黨成員嘅徐遠華。

範圍
--

現時選區範圍以黃竹坑一帶為主，包括香港警察學院（黃竹坑校舍）、香港仔網球及壁球中心、黃竹坑工業區以至深灣一帶。因應選區人口分佈，選區設有兩個投票站，分別位於涌尾香港仔網球及壁球中心同黃竹坑新會商會陳白沙紀念中學兩個地方。

選區歷史
----

1982年區議會選舉，黃竹坑及海灣選區正式成立。林漢強以3039票嘅巨大票差擊敗咗何有勝，當選呢一區嘅第一任區議員。

1985年區議會選舉，黃竹坑及海灣選區定為雙議席選區。因此，林漢強同公民協會嘅馬月霞二人毋需經選民投票，自動當選。

1988年區議會選舉，黃竹坑及海灣選區正式分拆成黃竹坑同海灣兩個選區。呢個同時意味住黃竹坑選區正式成立。喺選舉方面，馬月霞同高錦祥二人各以逾2,000票嘅巨大票差贏咗李世奕同袁雄崑，一齊當選。

1991年區議會選舉，黃竹坑定為單議席選區。呢屆淨係得馬月霞參選，佢因而自動當選。馬月霞喺呢次選舉中參加咗自民聯。

1994年區議會選舉，同1991年嘅選舉一樣，淨係得馬月霞候選，佢因而自動當選連任。唯一唔同嘅係今次佢就以獨立身份參選。

1999年區議會選舉，馬月霞暫唔參選，而無黨籍嘅陳若瑟參選。由於冇其他候選人，陳若瑟自動當選。

2003年區議會選舉，馬月霞再度參選，並自動當選。

2007年區議會選舉，馬月霞因應原有黃竹坑邨居民遷移，選擇去到石漁 (選區)參選，就冇再繼續喺黃竹坑選區參選。呢次選舉嘅候選人分別係自由黨嘅許雲薇、民主黨嘅徐遠華同埋民建聯嘅黃才立。而最終獲勝嘅係徐遠華，佢以796票嘅票差擊敗咗次名黃才立。

2011年區議會選舉，徐遠華繼續參選，以592票贏咗袁志光。

2015年區議會選舉，陳榮恩代表工聯會參選，但以455票嘅票差敗於徐遠華。

2019年區議會選舉，徐遠華以千幾票嘅票差，擊敗咗民建聯兼工聯會嘅陳榮恩，成功連任，但佢喺2021年劈炮。

歷屆議員
----

下面個表唔包括黃竹坑及海灣選區嘅當選區議員紀錄。

| 屆別 | 議員 | 政治聯繫 |
| --- | --- | --- |
| 1991年－1994年 | 馬月霞 | 公民協會／自民聯 |
| 1994年－1999年 | 無黨籍 |
| 2000年－2003年 | 陳若瑟 |
| 2004年－2007年 | 馬月霞 |
| 2008年－2011年 | 徐遠華 | 民主黨 |
| 2012年－2015年 |
| 2016年－2019年 |
| 2020年－2023年 |

歷屆選舉結果
------

| 2019年南區區議會黃竹坑選區選舉結果 |
| --- |
| 政黨 | 候選人 | 票數 | % | ± |
|  | 工聯會 工聯會/民建聯 | ①. 陳榮恩 | 2,893 | 42.07 | 唔適用 |
|  | 民主黨 民主黨/黃竹坑光影 | ②. **徐遠華（當選）** | **3,983** | **57.93** | +3.22 |
| **多數票** | 1,090 | 15.85 | 唔適用 |

| 2015年南區區議會黃竹坑選區選舉結果 |
| --- |
| 政黨 | 候選人 | 票數 | % | ± |
|  | 工聯會 工聯會 | ①. 陳榮恩 | 2,190 | 45.29 | 唔適用 |
|  | 民主黨 民主黨 | ②. **徐遠華（當選）** | **2,645** | **54.71** | -2.52 |
| **多數票** | 455 | 9.42 | 唔適用 |

| 2011年南區區議會黃竹坑選區選舉結果 |
| --- |
| 政黨 | 候選人 | 票數 | % | ± |
|  | 民主黨 民主黨 | ①. **徐遠華（當選）** | **2,344** | **57.23** | +0.45 |
|  | 工聯會 工聯會 | ②. 袁志光 | 1,752 | 42.77 | 唔適用 |
| **多數票** | 592 | 14.46 | 唔適用 |

| 2007年南區區議會黃竹坑選區選舉結果 |
| --- |
| 政黨 | 候選人 | 票數 | % | ± |
|  | 自由黨 自由黨 | ①. 許雲薇 | 301 | 8.24 | 唔適用 |
|  | 民主黨 民主黨 | ②. **徐遠華（當選）** | **2,073** | **56.78** | 唔適用 |
|  | 民建聯 民建聯 | ③. 黃才立 | 1,277 | 34.98 | 唔適用 |
| **多數票** | 796 | 21.80 | 唔適用 |

參考
--

1. 1 2 3 4  〈南區選區分界地圖〉 (PDF) (繁體中文／英語).`{{cite web}}`: CS1 maint: unrecognized language (link)
2. ↑  2019年區議會選舉 - 選區說明(南區)
3. ↑  〈2019年區議會選舉 - 投票站選民人數〉 (PDF). 原著 (PDF)喺2020年8月20號歸檔. 喺2020年5月14號搵到.

睇埋
--

* 南區
* 南區區議會

| * 睇
* 傾
* 改
南區區議會 (17) |
| --- |
| 
* 香港仔
* 鴨脷洲邨
* 鴨脷洲北
* 利東一
* 利東二
* 海怡東
* 海怡西
* 華貴
* 華富南
* 華富北
* 薄扶林
* 置富
* 田灣
* 石漁
* 黃竹坑
* 海灣
* 赤柱及石澳

 |
普通話財經報道片頭截圖
《**普通話財經報道**》（英文：Putonghua Financial Report）係香港電視廣播有限公司無綫新聞製作嘅財經新聞節目，1993年3月1號喺明珠台啟播，2016年6月30號停播。

歷史
--

節目喺1993年3月1日起播出時叫做《普通話財經簡訊》（英文：Putonghua Financial Bulletin），播映時間喺18:40-18:45。

2004年1月5日起，播映時間改為18:10-18:15。

2010年10月4日起，節目增設繁體字幕。

2011年11月28日起，改名做《普通話財經報道》，播映時間改為18:15-18:20。

2012年7月2日至2013年7月18日，節目由譽一鐘錶特約。

2012年倫敦奧運期間（7月28日至8月12日），由於16:30-19:30播映《倫敦奧運直播》，《普通話財經報道》暫停播映。

2013年7月15日起，節目改為高清製作。

2016年2月22日起，《普通話財經報道》改喺J5播出，播出時間改為21:00-21:10，而字幕同名牌（namecard）中嘅「普通話」改為用簡體中文顯示，同時myTV會喺節目完結之後提供60日網上重溫。

2016年7月4日起，節目停止播放，合拼到《普通話新聞報道》財經資訊環節播出（只限港股交易日）。

主播
--

* 現職前主播：溫蕎菲、李凌、潘姿伶、張晉、林競、龔永寧
* 已經離職主播：湯麗雲、任小飛、侯珺子、段潔、孫霏、王瑩

睇埋
--

* 普通話財經消息
* 今日財經

出面網頁
----

* MyTV《普通話財經報道》重溫[*失咗效嘅鏈*]
* 無綫新聞網站《普通話財經報道》重溫 Wayback Machine嘅版面存檔備份
**永寧廣場大廈**響澳門半島花地瑪堂區永寧街、永寧廣場、菜園路同中心街，係屬於房屋局嘅經濟房屋。

背景
--

永寧廣場大廈由四座樓高廿六層嘅塔樓組成，加埋提供八百八十個經濟房屋單位，包括二百八十八個一房（T1）單位，一百九十二個兩房（T2）單位，三百五十二個三房（T3）單位同四十八個四房（T4）單位。
2011年10月10號，澳門政府響政府公報入面刊登第273/2011號行政長官批示，公佈永寧廣場大廈八百八十個經濟房屋單位嘅售價同補價比率。房屋局根據可以配售單位嘅數量，11號開始向合資格嘅經濟房屋輪候家團寄出揀樓通知信，分批安排響10月25號到11月22號期間參觀永寧廣場大廈入面嘅實地示範單位；11月1號開始按次序安排家團代表去房屋局選購單位。永寧經屋平均呎價係一千二百五十六蚊。
10月25號，開放畀獲甄選家團到示範單位參觀，截至下晝五點，一共接待咗九十二人，整體秩序良好。

事件
--

### 電錶功率過細事件

2012年6月，為咗回應永寧廣場大廈住戶對舒適家居生活嘅渴求，要求加大電錶嘅訴求，房屋局跟進永寧廣場大廈提升電力系統工程，包括新加兩間變壓器房、住宅大堂安裝新總供電箱、修改垃圾房增加新電房同安上升電纜，相關工程費用由行政當局負擔。
2012年9月，房屋局提升大廈電力系統工程完工；等權限部門驗收之後，住戶可以按照自身用電需要而申請加大電錶。基於用者自付原則，申請加大電錶嘅手續同相關費用由住戶自行負責。

### 中央石油氣喉生鏽穿窿事件

2015年2月9號，大廈小業主組成的關注組反映，早響2011年底入伙嗰陣就發現大廈嘅中央石油氣喉有生鏽嘅情況，當時向房屋局反映，局方同相關燃氣供應商都拍心口話條喉保用三十年。然後到2014年9月，燃氣供應商幫大廈做年度檢查，發現中央石油氣喉出現漏氣。通報房屋局之後，有關方面開挖部分地下睇吓條喉咩事，發現情況比想像中嚴重，好多條喉都生鏽重穿窿，石油氣濃度極高。當局雖然對抽檢證實有即時漏氣危險嘅十幾戶停止供氣，以罐裝石油氣頂住。但係小業主都係覺得冰山一角，其他冇被檢測到問題嘅喉管，如果都有穿窿嘅情況，因為漏氣搞到爆炸，後果不堪設想。據知道為咗追究邊個有責任，房屋局已經委託第三方全面檢查同化驗永寧經屋嘅中央石油氣喉，最快2015年底有報告。住戶好似坐響啲針到，唔知幾時會出事。而針對漏氣問題，有關當局制訂咗解決方案，響每個單位嘅騎樓安錶箱同埋加新嘅石油氣喉，費用由當局墊支，2月3號亦舉辦咗說明會同業主商討。會到絕大部分業主都反對相關方案，認為如果加咗新錶箱響騎樓，勢必影響單位裝修，變相縮細可用地方。胡式潮講明，入伙只係三年就發生漏氣問題，源自當局當初對大廈公共設施質量嘅驗收唔掂，責任唔響小業主到，現時就要小業主付出家居空間重裝燃氣系統唔合理，業主已經犧牲得太多。佢重話房屋局通知會響3月份再開會，由小業主投票決定係唔係開展工程，但係局方擺出如果今次唔整，之後就係你哋嘅責任。嘅態度，令到業主感覺被人威脅。所以雙方而家處於膠着狀態，問題唔知點算。

意外
--

2017年3月22號晏晝三點幾，中心街永寧廣場大廈第四座五樓發生一單懷疑企圖跳樓事件。據了解，當時一個身穿白衫嘅男人情緒激動企響原本用嚟擺冷氣機機頭嘅位到，消防同治安警接報後立即趕到現場，治安警重封鎖附近一段馬路，而消防員就響目標單位對開嘅地下吹氣墊床，防止呢個男人跌落嚟跌死。直到晏晝三點五十五分，個男人自行返翻入屋，警方其後派人到場了解，事件入面冇人受傷。

參考
--

1. 1 2 3  （繁體中文）永寧廣場大廈880個經濟房屋單位配售新聞資料，新聞局，響2011年10月10號搵到。
2. ↑  （繁體中文）永寧廣場大廈提升電力系統工程完工，新聞局，響2012年10月20號搵到。
3. ↑  （繁體中文）永寧漏煤氣住戶心寒，澳門日報，響2015年2月9號搵到。
4. ↑  （繁體中文）永寧廣場大廈一男子疑企跳，澳門日報，響2017年3月22號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
**華萃薪傳─第二屆全港小學中國歷史文化常識問答比賽**係由教育局主辨、中國文化研究院協辦嘅小學校際問答比賽，目的係鼓勵小學生加深對歷史文化嘅認識，提高學習興趣，營造學習氣氛。

參賽資格
----

喺2021/22學年喺香港教育局註冊嘅小學讀緊四年級至六年級嘅學生。

比賽形式
----

### 第一階段

初賽，網上問答比賽
* 每間學校最少要有二十位學生參賽，參與初賽人數冇上限。
* 參賽學生必須以大會所提供嘅帳戶登入指定網上平台作賽。
* 每位學生只可以參加比賽一次，喺限時十五分鐘之內，回答三十條題目，題目範疇圍繞歷史、文化、地理、語文、經典名篇與名句等。
* 分數最高嗰五間學校獲得晉身第二階段嘅參賽資格。

### 第二階段

第一回合：博古佑今「必答題」
主持會逐一向每間學校發問一套五條嘅指定題目同提供答案選項，每答啱一題加100分，答錯或棄權唔扣分，冇得補答。

第二回合：「分」秒必爭「搶答題」
參賽隊員需要鬥快撳掣搶答，每答啱一題加200分，答錯或棄權扣200分，冇得補答。答啱嗰隊可以喺一幅由16格組成嘅圖像開其中一張，估裏面嘅成語，成功估中嗰隊可以得到200分，但估錯就要扣200分。

第三回合：終極大挑戰
每間學校嘅隊員需要以合件嘅形式完成兩題題目，答啱每個答案會得到100分，答錯得0分，唔會扣分，冇得補答。

得獎學校
----

* 冠軍：英華小學
* 亞軍：道教青松小學 (湖景邨)
* 季軍：保良局莊啟程第二小學
* 第四名：保良局陸慶濤小學
* 第五名：東莞同鄉會方樹泉學校

參考
--

1. ↑  〈華萃薪傳—第二屆全港小學中國歷史文化常識問答比賽 | 中國文化研究院 - 燦爛的中國文明〉.
**坡山**係中國廣東省廣州市入面最出名嘅一笪崗地，而呢笪崗地就係喺越秀區惠福西路北邊嘅米市街同埋甜水巷之間呢尐。喺明朝同埋清朝嗰陣嘅羊城八景入面，係攞過「**穗石洞天**」同埋「**五仙霞洞**」呢兩隻名嘅。

個名點嚟？
-----

呢笪地嘅名係話喺以前宋朝嗰陣，廣州城入面有座山崗響度，由於佢係平地上面嘅高坡，所以改咗個名嗌「坡山」。到咗晉朝嗰陣，呢尐係珠江北邊嘅其中一個碼頭，所以咪有咗「坡山古渡」呢隻名囖。不過喺嗰陣時嘅渡口，係距離依家嘅珠江北邊有千幾米噉遠。

依家嘅坡山
-----

喺晉朝嗰陣時，呢尐係珠江北邊嘅其中一個碼頭。由於岩石成日被珠江水嚟刷過嗮同埋侵蝕，搞咗好多個窿出嚟。而呢啲窿入面，有兩個係非常之大，重要係通埋一齊嘅。其中北邊大，南邊細，長3米，闊2米，深1.1—1.5米。好似個腳印咁。而坡山附近嘅惠福西路，喺唐朝嗰陣係個商業區嚟嘅。雖然話喺南漢嗰陣，座坡山被人鏟平咗，但係坡山都依家為止，重係個高地嚟嘅，佢重係喺廣州市嘅中心城區入面，唯一一舊到依家為止重響度嘅天然岩石。附近冇幾遠重有一舊有畫住「坡山古渡」呢四個字嘅牌響度。喺明朝嗰陣，呢笪地就起咗間鐘樓，後嚟又起咗間五仙觀響呢尐。

睇埋
--

* 五仙觀

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |
**電子旅行授權書**係一種跨國旅行用嘅通行證，主要嘅發放對象係免簽證國家公民。因此好多國家都將電子旅行授權書同傳統意義上嘅簽證區別對待。

下列國家已知需要對外國旅客進行登記：

澳洲
--

加拿大
---

除徂美國公民之外，持其他免簽證嘅國家/地區護照嘅旅客，如果係搭飛機入境加拿大嘅話，一定要喺進入加拿大之前獲得電子旅行授權書。但係爾啲旅客如果經陸路或水路進入加拿大嘅話，就唔使事先獲得電子旅行授權書。

巴西、保加利亞同羅馬尼亞嘅公民如果過去十年內獲得過加拿大訪客簽證，就可以用電子旅行授權書入去加拿大度。有有效加拿大簽證嘅人就唔需要另行申請電子旅行授權書。爾三個國家嘅公民，如果有有效嘅美國非移民簽證，但係無加拿大簽證嘅話，都可以申請加拿大嘅電子旅行授權書，但係得到授權書之後只能夠搭飛機入境，通過其他方式入境只能夠靠簽證。

香港
--

印度國民免簽證入香港之前一定要申請預註冊（PAR)。如果唔成功，旅行者一定要申請適當慨簽證。

如果出世喺台灣或者進入香港作為一個台灣公民，都可以申請一個到達之前落唔到入境許可（通行簽證）進入香港使用中華民國護照。佢哋都可以進入香港證免費使用台灣居民行中國通行證（中國，台灣護照系唔認中國嘅旅行證件)。

印度
--

自2014以嚟，世界上大多數國家嘅旅行者都可以獲得前往印度嘅ETA。應該方案呀於2015改為電子旅遊簽證（ETV）。

斯里蘭卡
----

前往斯里蘭卡嘅旅客喺抵埗入境口岸之前一定要先獲得ETA，除咗少數ETA豁免國家之外，大部分嘅國家一定要提前簽證。

美國
--

喺簽證豁免計劃下嘅旅客如果要通過搭飛機定係巡航到美國，要攞到ESTA。 如果旅客進入美國嘅土地或者渡輪，都唔要求加拿大公民入境美國係唔同嘅方案呀。

註解同參考
-----

### 參考

1. ↑  〈瞭解電子旅行証（eTA）〉. 加拿大政府. 喺2018-04-21搵到.
2. 1 2  "Canada's new entry rules for Brazilian, Bulgarian and Romanian citizens". 加拿大政府. 喺2018-04-21搵到.

### 睇埋

* 簽證
| How to read a taxoboxHow to read a taxobox**芫茜** |
| --- |
|  |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 傘形目 Apiales |
|
|
|
|
|
|
|
|
| 科 | 傘形科 Apiaceae |
|
|
|
|
|
| 屬 | 芫茜屬 *Coriandrum* |
|
|
|
|
|
|
|
| 種 | **芫茜 *C. sativum*** |
|

 |
|
| 二元學名 |
| ***Coriandrum sativum***L. |
|
|
|
|
|
|
|
|
|
|
|
|
|
|
|

**芫茜**（粵拼：jyun4 sai1/jin4 sai1/jim4 sai1；學名：*Coriandrum sativum*）係傘形科芫茜屬嘅多年生草本植物，喺中東、地中海、印度、拉丁美洲同東南亞煮嘢食時經常用到。

名
-

原本叫「芫荽」，廣東話嘅「荽」字係讀「衰」，覺得唔好意頭，所以廣東話要改名叫「芫茜」。對於讀音，雖然正音係「圓西」，但係大多數嘅人讀「鹽西」或者「然西」，約定俗成。

樣
-

植株高1～6dm，有特殊香氣。梗生葉革質，樣似披針，邊緣有齒，似棱；柄扁而闊。花屬頭狀花序，白或淡綠，葶有梗生葉；每年4月開花。

用途
--

佢啲嫩葉可以做調味劑同當菜食。成樖嘢亦可以做藥，有疏風解熱同健胃嘅功效。因為啲味好強烈，好多人唔鍾意食，不過如鍾意就會好鍾意，同榴槤嘅情況一樣。

亦有古傳偏方，話佢都可以係變成芫茜水浸浴，針對濕疹好有效。

芫茜喺臺灣文化嘅表現
----------

喺台灣，芫茜又叫做香菜。台灣網民對於食物落唔落香菜不時都會有討論，而且有幾兩極嘅反應。喺2021年2月農曆新年除夕，惡搞媒體眼球中央電視台喺YouTube推出除夕節目，搵咗總統蔡英文同埋一啲網絡名人現身，但係蔡英文嘅拜年賀詞竟然係提醒大家食香菜，引起網民討論。視網膜就話蔡英文咁做，民調至少跌25%，仲有網民回應話2024年唔會投畀佢。

睇埋
--

* 番茜

有關嘅書
----

* 《深圳野生植物》 第174页 中国林业出版社 ISBN 7-5038-2677-0

參考
--

1. ↑  〈芫茜水浸浴 - 濕疹偏方 - Hero爸媽 | 讓你了解嬰兒濕疹問題〉. 《慳家媽媽》 (香港中文). 2018-07-10. 喺2019-08-01搵到.`{{cite web}}`: CS1 maint: url-status (link)
2. ↑  〈蔡英文除夕搞笑「香菜一定要吃」 視網膜怒：民調至少崩25% ｜ 蘋果新聞網 ｜ 蘋果日報〉. 《蘋果新聞網》 (臺灣中文). 原著喺2021-02-13歸檔. 喺2021-02-12搵到.
3. ↑  〈「香菜大戰」燒到總統 小英表態網崩潰：別想連任了〉. 《鏡週刊 Mirror Media》 (繁體中文). 2021-02-12. 喺2021-02-12搵到.
教畫葉
教畫扇，有色
教山水
《**芥子園畫傳**》，亦名《**芥子園畫譜**》，書一本，教人畫水墨畫，仔細教人種種畫法。初集大清康熙年間出，近代唔少畫家都靠佢學成。芥子園，李漁嘅南京別墅。

本書並非一人之作，誠合多人力而成。主要有王氏三兄弟，王概、王蓍、王臬，尚有諸升等人。主持編著嘅沈因伯，清初著名文士李漁女婿。此書後尾亦有人增補，如巢勛就重新編過，所以唔同版本，有所謂一集二集三集咁。

初學畫要靠畫譜。前代都出過一啲畫譜，不過講質素，都唔及芥子園畫傳，有仔細講解。此本一出，公諸於世，即風行天下。

畫傳為雕版彩色印刷，可謂清初印刷佳作。覆刻重刊多次，得到世人推崇，近代畫家如黄賓虹、齊白石、潘天壽、傅抱石等，皆以此書作學習範本。

緣起
--

李漁有園叫芥子園，有女婿叫沈因伯，字心友。李漁想出本教畫書。沈心友有學畫，收藏咗大明畫師李流芳畫譜，課徒山水稿四十三頁。沈心友交畫譜畀王概、王蓍、王臬、諸升等人，編修增幅，想造成水墨畫教本。首部芥子園畫傳，分五卷，一六七九年出版，版有五色。李漁發行，並寫序。首卷講原理，叫青在堂畫說，點畫水墨畫，卷二講樹，卷三講山石，卷四講人及屋宇，卷五為名家選集，臨摹四十幅。

原本無嘅畫人
後尾重有兩部，講花草，王氏三兄弟所發行，一七〇一年出版。沈心友想發行多部講人，不過始終無出到。於是乎，坊間有人搵快錢，自行加多部，不過質素麻麻。巢勛睇唔過眼，自制續集，小心重制頭三部。以後刊本，多數都係巢勛版本。

重刊
--

由於寫畫嘅人甚多，此書大受歡迎。此書在大清，在日本，都有重刊。日本正值江戶時代，此書影響唔少畫家。

* 乾隆四十七年蘇州再版，一到三集本。
* 嘉慶二十三年，有一至四集本。
* 光緒二十四年六巻本。光緒本最出名。

  

日本元祿年間（一六八八年到一七〇四年），由大清傳到日本。寛延年代（一七四八年）以來、日本翻刻本都唔知幾多次。

目錄
--

**卷一**

* 序
* 樹譜
* 山石譜

**卷二**

* 人物屋宇譜
* 摹仿各家畫譜
* 橫長各式
* 宮紈式
* 折扇式
* 增廣名家畫譜

**卷三**

* 蘭譜
* 竹譜
* 梅譜
* 菊譜

**卷四**

* 翎毛花卉譜
* 增廣名家畫譜

註
-

|  |  |
| --- | --- |
|  | 維基同享有多媒體嘅嘢：**Manual of the Mustard Seed Garden** |

1. ↑  〈善本掌故：《芥子園畫傳》〉. 原著喺2018年10月7號歸檔. 喺2018年11月5號搵到.
2. ↑  芥子園畫譜目錄
呢篇文講香港地方。搵緊第二樣意思嘅話，請睇〈**黃竹坑 (搞清楚)**〉。
黃竹坑全景
**黃竹坑**（粵拼：wong4 zuk1 haang1）係響香港港島南岸一笪地方，響香港仔東面，深水灣西面。響香港地區行政中，黃竹坑屬於南區，目前主要係一個住宅同輕工業區。

黃竹坑東面嘅壽臣山一帶，曾經係香港圍嘅所在地，係香港地名來源之一。原村嘅大部分已被政府拆卸，家陣僅存黃竹坑新圍同小部分黃竹坑舊圍。

名
-

《粵大記》中黃竹坑嘅相關記載「鐵坑」（中間偏右上）。
黃竹坑舊時係條涌，所以叫「坑」。古時又叫**鐵坑**。家下工業區一帶，係涌嘅出海口，舊時叫涌尾，係水上人搭棚聚居嘅地方，有如家下大澳。

英人初到黃竹坑，就叫呢度士丹頓涌（Staunton Creek）。Creek卽係涌，而Staunton就同中環史丹頓街一樣，以東印度公司嘅士丹頓而名。士丹頓跟譚夏士出使北河，曾經實地到過呢，所以有咁名。家下條黃竹坑呢條涌，變咗條明渠，所以叫唐字叫黃竹坑渠，英字Staunton Creek Nullah。

史
-

黃竹坑一帶響新石器時代就有人住，現存嘅古蹟有黃竹坑石刻。到咗明朝嘉靖年間，有人響該處一帶建立香港圍，成為香港島早期具規模嘅村落之一。而當時黃竹坑西部係一個內灣，亦吸引咗唔少漁船停泊。

黃竹坑自1960年代開始開發，內灣亦被填平發展工業大廈，令黃竹坑一度成為香港嘅其中一個主要輕工業區。但隨著1990年代大部份紛紛遷移至中國大陸，製造業「日落西山」，加上香港政府銳意將香港仔同佢週邊地區發展成為一個旅遊區，黃竹坑將會轉型成三四星級酒店為主嘅酒店區，部份工廠大廈會改建成酒店。

地標
--

* 香港仔運動場
* 香港警察學院
* 香港海洋公園
* 聖神修院
* 香港仔工業學校

睇埋
--

* 黃竹坑道，位於黃竹坑嘅一條主要道路，部分路段屬香港1號幹線。
* 黃竹坑站，港鐵南港島綫嘅一個中途車站，位於黃竹坑工業區側邊。
* 黃竹坑車廠 (港鐵)，港鐵南港島綫嘅車廠，前身係黃竹坑邨。
* 黃竹坑車廠 (城巴/新巴)，城巴同新巴共用嘅車廠。
* 黃竹坑明渠，位於香葉道旁嘅一條主要明渠，源於班納山附近。
* 黃竹坑選區，南區區議會轄下一個選區，現任區議員係徐遠華。
* 黃竹坑舊圍，古時亦稱香港村、香港圍，係位於香港仔隧道黃竹坑入口附近嘅一條鄉村。
* 黃竹坑新圍，係黃竹坑舊圍嘅擴建部分，係位於香港仔隧道黃竹坑入口東南面嘅一條鄉村。
* 黃竹坑新圍舊民居，位於黃竹坑新圍10號，2009年正式被列為二級歷史建築。
* 黃竹坑醫院，由醫院管理局管理嘅一間醫院，屬黃竹坑老人服務綜合大樓嘅一部分，位於南風道西方入口附近。
* 黃竹坑巴士總站，喺南朗山道同警校道交界處附近嘅一個露天巴士總站。
* 黃竹坑谷，即係壽臣山，一座位於深水灣附近嘅小山丘。
* 黃竹坑石刻，史前時期遺留低嘅石刻，近南風道，已被列為法定古蹟。
* 黃竹坑天主教小學，以前一間政府資助學校，因香港政府喺2005年宣佈清拆黃竹坑邨而被迫停辦。

|  |  |
| --- | --- |
|  | 維基同享有多媒體嘅嘢：**Wong Chuk Hang** |
**Wright Group**（註冊公司名**Wrights Group**）係英國北愛爾蘭Ballymena一間製造廠，現時主要出巴士。

Wright喺1946年成立，當時公司全名係**Robert Wright & Son Coachbuilders**。佢嘅巴士車身生產業務喺1990年代一路發大，1993年出產英國首批低地台巴士車身，2001年出首個雙層巴士車身。

2000年代初，Wright借用其他廠商嘅底盤出產自己首架柴油/電力混合動能巴士，2006年Wright成為首間出柴油/電力混合動能雙層巴士嘅公司。2012至2017年，Wright喺嗰時倫敦市長約翰遜帶動之下，生產咗1000架專門為倫敦設計嘅New Routemaster雙層巴士。

2017年底，Wright自Wright家族租用喺同市原屬日本煙草國際嘅廠房，並逐步將生產由舊廠房搬去嗰度。

2019年7月，旗下嘅Wrightbus被爆現金流出咗問題，已經揾咗德勤幫佢揾新買家或者注資。兩個月後嘅9月25號，Wright（Wrightbus International除外）因為揾唔到買家而俾德勤接管，原有嘅1250名員工裁到淨返50個。2019年10月22號，德勤確認由工業家Jo Bamford擁有嘅Bamford Bus Company已經收購咗Wright嘅業務同資產（包括Wright廠房大部分土地），至於Composites就俾Jans Composites收購。

分支
--

### 現時

* Wrightbus：專產英國車身
* Wrightbus International：專做出口生意，喺新加坡同香港有分公司
* Customcare：客戶服務
* Composites：2005年成立嘅分支，專出玻璃纖維製品
* Metallix：專做金屬製品加工
* EN-Drive：專出巴士底盤，Antrim間廠喺2013年開

### 過往

* Expotech：對外提供生產技術，同埋為美國嘅Chance/Optima Opus巴士出車身散件。已經俾Wrightbus International取代

產品（部分）
------

* New Routemaster
* Wright StreetDeck

參考
--

1. ↑  Ballymena bus manufacturer Wrightbus 'seeking investors'，BBC News，2019年7月23號
2. ↑  'Boris bus' maker Wrightbus goes into administration，衞報，2019年9月25號
3. ↑  Bamford closes deal to acquire Wrightbus out of administration 互聯網檔案館嘅歸檔，歸檔日期2019年10月23號，.，The Irish Times，2019年10月22號

出面網頁
----

* The Wright Group
**編程哥爾夫**（英文：Code golf）係一種休閒嘅編程比賽模式，參賽者要用最短嘅程式碼去完成題目。有時比賽嘅名會加埋個程式語言名落去，即係話只限於用呢一種語言，例如Perl golf就係淨係用Perl嘅編程哥爾夫。

歷史
--

揀定一種程式語言嘅話，畀一個想要嘅輸出，能夠做到呢個輸出嘅最短程式就係呢個輸出嘅Kolmogorov複雜度，源於1963年Andrey Kolmogorov對佢嘅數學研究。不過，編程哥爾夫係進一步嘅推廣，因為佢唔單止要求一個固定嘅輸出，可以有幾組嘅輸入—輸出，並用文字向參賽者描述題目嘅要求。

「編程哥爾夫」呢個名第一次出現係同Perl語言一齊，之後演變成用Perl嚟寫一個程式嚟做RSA加密，變得更加流行，但係其實喺早期嘅APL程式員之間已經有類似嘅玩法。呢種為咗縮短程式碼無所不用其極嘅玩法嘅難度一早已經被人認知，例如一份1962年Regnecentralen GIER電腦嘅編程手冊就話：「用最短嘅程式碼嚟寫程式係一種嘥時間嘅運動」並建議實際寫程式嗰陣唔好咁做。今時今日嘅編程哥爾夫已經唔在限制於用Perl語言，甚至推動咗一啲專門用嚟玩哥爾夫嘅語言（golfing languages）。

詞源
--

編程哥爾夫呢個名係嚟自哥爾夫球呢種運動，因為同大部份嘅運動或者遊戲計分方法相反，哥爾夫球係愈低份愈好，編程哥爾夫都一樣，程式碼愈短愈好。

哥爾夫語言
-----

有好多種程式語言係專登為咗玩編程哥爾夫而創造出嚟嘅，例如GolfScript、Flogscript同Vyxal等等，佢哋係圖靈完整嘅語言，而且有一啲特別嘅指令可以好方便咁縮短程式碼，不過代價就係大大咁犧牲咗可讀性（readability），所以好多都被歸類到esoteric嘅程式語言，唔適合一般產品開發用。不過，有啲設計嚟做一般用途嘅程式語言都好適合用嚟玩哥爾夫。

呢度係一段可以印圓周率頭1000個位出嚟嘅GolfScript碼：

```
;''
6666,-2%{2+.2/@*\/10.3??2*+}*
`1000<~\;

```
佢會「3141592653…」咁樣印1000個位出嚟。

編程哥爾夫嘅網站通常都會包括幾種哥爾夫語言畀啲參賽者用，除咗上面講過嘅幾種之外，仲有05AB1E、Husk、Pyth、CJam、Jelly等等。

編程哥爾夫嘅種類
--------

有啲編程哥爾夫無任何嘅限制，呢啲題目贏嘅好多時都會係啲專門嘅哥爾夫語言，亦都推動咗好多專明嘅語言誕生。另外，好多題目都有時間限制（time limit）。

睇埋
--

* 詩碼
* 資料壓縮
* 極簡化
* Perl
* Kolmogorov複雜度
* Kata (編程)

參考
--

1. ↑  Code Golf Stack Exchange. About code-golf. Retrieved 2021-12-21.
2. ↑  Template:Cite newsgroup
3. ↑  Back, Adam. "RSA in 5 lines of perl". 喺2011-01-10搵到.
4. ↑  Andersen, Christian; Gram, Christian (1962). *Lærebog i Kodning for GIER* (PDF).第1卷 (第3版). Copenhagen: Regnecentralen. p. 104. 喺2020-05-16搵到.
5. ↑  "GolfScript Examples". *www.golfscript.com*. 喺2022-01-30搵到.

出面網頁
----

* CodeGolf.StackExchange.com: Questions and answers on programming puzzles and code golf
* List of dedicated golfing languages
* regular expression golfing: a fun variant to code golf
* ShortestWikiContest
* Reverse Code Golf (xkcd)
* 有測試系統嘅哥爾夫網站
	+ Anarchy Golf
	+ codegolf.club
	+ code.golf
	+ JAGC
鈴木善幸（1980年攝）
**鈴木善幸**（日文：鈴木 善幸／すずき ぜんこう *Suzuki Zenkō*；1911年1月11號—2004年7月19號），日本政治人，曾出任郵政大臣、內閣官房長官、厚生大臣、自由民主黨總務會長、農林大臣、自由民主黨總裁同內閣總理大臣。

生平
--

鈴木1911年1月11號響岩手縣下閉伊郡山田町出世，家族經營住鮑魚、魷魚捕撈同埋水產加工業。

佢響岩手縣立水產學校畢業，之後入讀東京水產學校水產講習所（即依家嘅東京海洋大學）。大學畢業之後曾經做過大日本水產會會長伊谷以知二郎嘅秘書，又入過全國漁業組合連合會、岩手縣漁業組合連合會同中央水產業會。

1947年第一次出任眾議員，原先屬於社會革新黨，後嚟轉投自民黨。響1955年嘅保守合同之後加入宏池會，成為會長池田勇人嘅得力助手之一，從此開始進入權力中心。

鈴木善幸（1960年攝）
1960年第一次入閣，出任第1次池田內閣嘅郵政大臣，跟住就先後擔任過內閣官房長官、厚生大臣、農林水產大臣同埋自民黨總務會長。響出任總務會長期間曾經同中共領導人鄧小平見面，傾過關於釣魚台（日文：尖閣諸島）嘅問題；亦曾經多次利用自己嘅影響力起鐵路。

1980年5月社會黨提出對時任首相大平正芳嘅不信任動議，令到要響6月舉行參議院選舉，點知大平正芳響呢個時候過身。雖然在野黨出於同情就投票支持自民黨，令到自民黨赢咗，但係接班人就成為問題；最後響田中角榮嘅支持下，黨內搵嚟一向同大平老友嘅鈴木出任首相，兼且接手宏池會。

鈴木善幸響上任之後，為咗解決高達82兆億嘅國債，於是要進行唔加稅嘅財政重建，但由於當時全球經濟都唔好，政策並唔成功。響外交方面，他認為「日美同盟關係唔應該包埋軍事意義」，令到日美關係轉差，唔單止搞到時任外務大臣伊東正義直接唔撈，而且黨內都有人唔妥佢，特別係岸信介一派。加上鈴木成日畀人話係田中嘅傀儡，係「角影內閣」；雖然曾經諗過擺脫田中，但冇田中佢又乜都唔係，於是響1982年10月宣佈唔再連任。之後由中曾根康弘接任首相兼黨總裁。

響唔做首相之後出任黨最高顧問。響中曾根時代，鈴木試過努力平息角福戰爭，但係慢慢佢哋開始對於太過依靠田中嘅中曾根非常唔妥，所以鈴木響1984年9月提出「二階堂擁立構想」，希望籍住推舉田中派（即平成研究會）嘅第二號人物二階堂進出任總裁，從而取代中曾根。呢個提議雖然得到福田赳夫、河本敏夫等人支持，但由於田中唔想睇到自己嘅派系搞分裂，所以都係支持中曾根。最後黨內接訥田中嘅意見，中曾根得以繼續做首相。

1986年將宏池會會長一職交畀宮澤喜一。1990年，政界引退。2004年7月19號，響東京都因肺炎而過身，終年93歲。

屋企
--

佢老婆鈴木幸，係經伊谷以知二郎介紹下識嘅，1939年響乃木神社結婚。佢哋嘅大仔鈴木俊一係政治人；三女麻生千賀子就嫁咗畀麻生太郎，而麻生都係食政治呢行飯。

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |